title: Kansaniemi

text: Kylä mainitaan ensimmäisen kerran vuoden 1563 verokirjassa. Sen nimi on alkuperältään vepsäläinen. 1900-luvun alussa Kansaniemi oli Aunuksen läänin Puudožin kihlakuntaan kuuluneen Vodlajärven volostin keskus. Lähikylineen se muodosti myös yhden volostin kolmesta kyläkunnasta. 1920-luvulla perustettiin Puudožin piiriin kuulunut Kansaniemen kyläneuvosto. Vuonna 1933 kylässä oli 221 ja kyläneuvoston kahdeksassatoista asutuskeskuksessa yhteensä 1 145 asukasta, jotka kaikki olivat kansallisuudeltaan venäläisiä. Asukasluku väheni toisen maailmansodan jälkeen ja 1970-luvulta lähtien kylä alkoi autioitua kokonaan. Viimeiset asukkaat muuttivat pois vuonna 1998.


title: Kansaniemi

text: Kansaniemellä on historiallisen asutuksen status. Sen läheltä Pigalahtasta on löydetty kivikautisia asuinpaikkoja. Rakennusmuistomerkkejä ovat 1700–1800-lukujen vaihteessa pystytetty tsasouna sekä kaksi 1900-luvun alun asuintaloa. Alue kuuluu Vodlajärven kansallispuistoon.


title: Keskiamerikankeihäskäärme

text: Keskiamerikankeihäskäärme ("Bothrops asper") on kyykäärmeiden heimoon kuuluva laji. Se liikkuu öisin.


title: Keskiamerikankeihäskäärme

text: Yksilön pituus on 1,2–2,5 metriä. Pää on keihäsmäinen ja vartalo on hoikka ja pitkänomainen. Ihon värisävyjä ovat ruskea, harmaa ja musta, ja selässä on kuvioita.


title: Keskiamerikankeihäskäärme

text: Keskiamerikankeihäskäärmettä tavataan Keski-Amerikassa ja Etelä-Amerikan pohjoisosassa. Sitä esiintyy sademetsissä, viljelyksillä ja monissa muissa ympäristöissä.


title: Keskiamerikankeihäskäärme

text: Laji lisääntyy synnyttämällä ja poikasia on yhdessä pesueessa 5–86.


title: Keskiamerikankeihäskäärme

text: Laji syö muita matelijoita, nisäkkäitä, lintuja ja sammakkoeläimiä.


title: Marko Tarvonen

text: Marko Tarvonen (s. 21. maaliskuuta 1978) on suomalainen metallimuusikko, joka tunnetaan parhaiten Moonsorrowin rumpalina. Tarvosen muita yhtyeitä ovat mm. Barren Earth, October Falls sekä Chaosbreed.


title: Marko Tarvonen

text: Tarvonen aloitti rumpujen soiton seitsemänvuotiaana vuonna 1985, ja aloitti samana vuonna opinnot Helsingin Pop & Jazz Konservatoriossa. Nuoruudessaan Tarvonen kuunteli metallimusiikkia, mutta kiinnostui brittiläisistä progressiivisen rockin yhtyeistä. Hänen suurimmat musiikilliset vaikuttajansa ovat Bill Bruford, Carl Palmer sekä Phil Collins.


title: Irina Kuleša

text: Irina Kuleša (, 26. kesäkuuta 1986 Brest, Valko-Venäjä) on valkovenäläinen painonnostaja ja olympiamitalisti. Seuratasolla Kuleša edustaa Dynamo Brestiä. Hän on edustanut maataan olympiatasolla kaksi kertaa. Pekingissä 2008 hän sijoittui neljänneksi ja seuraavissa olympialaisissa Lontoossa 2012 hän paransi sijoitustaan yhdellä pykälällä voittaen pronssisen mitalin naisten painonnoston 75 kilon sarjassa.


title: Lokomotiv Orenburg

text: Lokomotiv Orenburg () on orenburgilainen jääpalloseura, joka on syksystä 2011 lähtien pelannut Venäjän jääpallon toiseksi korkeimalla sarjatasolla. Sitä ennen seura pelasi vuodesta 1994 lähtien ylimmällä sarjatasolla.


title: Lokomotiv Orenburg

text: Seuran toimintaan kuului alussa jalka- ja jääpallo. Jääpallossa seura osallistui heti Neuvostoliiton cupiin. Vuodesta 1964 alkaen seura pelasi jääpallossa Neuvostoliiton toiseksi korkeimmalla sarjatasolla. Jalkapallo irtautui vuonna 1976 Lokomotivista omaksi seurakseen FC Gazovik Orenburg. Paras jalkapallomenestys Lokomotivilla oli aikanaan vuosien 1960-1962 pelaaminen Neuvostoliiton korkeimmalla sarjatasolla.


title: Lokomotiv Orenburg

text: Lokomotiv Orenburg nousi jääpallossa Venäjän ylimpään sarjaan kaudeksi 1994-1995. Paras sijoitus sarjassa on ollut kymmenes. Kesällä 2011 Lokomotivin täytyi luopua ylimmän sarjan paikastaan, koska sponsorina toimineet Venäjän rautatiet luopui tukemasta seuraa. Taloudellisena päätukijana seuralle on sen jälkeen ollut alueellinen liikuntajärjestö.


title: Nastassja Novikava

text: Nastassja Novikava (, 16. marraskuuta 1981 Žodzina, Valko-Venäjä) on valkovenäläinen painonnostaja ja olympiamitalisti. Seuratasolla Novikava edustaa Dynamo Minskiä. Hän on edustanut maataan olympiatasolla kolme kertaa. Ateenassa 2004 hän oli viides, Pekingissä 2008 hän voitti pronssia 53 kilon sarjassa ja seuraavissa olympialaisissa Lontoossa 2012 hän sijoittui alemmassa painoluokassa seitsemänneksi.


title: Tatjana Stukalova

text: Tatjana Stukalova (, 3. lokakuuta 1975 Valko-Venäjä) on valkovenäläinen painonnostaja ja olympiamitalisti. Seuratasolla Stukalova edustaa BSKP Vitebskia. Hän on edustanut maataan olympiatasolla yhden kerran. Ateenassa 2004 hän voitti pronssia naisten painnoston 63 kilon sarjassa.


title: Twerkkaus

text:
Twerkkaus eli twerking on seksuaalisesti provosoiva tanssityyli, jota tanssitaan erityisesti hip-hop -musiikin tahtiin. Tanssin ominaisliikkeet ovat alavartalopainotteisia ja ne tapahtuvat yleensä madalletussa kyykkyasennossa. Twerkkaus tuli valtayleisön tietoisuuteen poptähti Miley Cyruksen esiintymisestä MTV Music Video Awardseissa elokuussa 2013.
Twerking on terminä lisätty myös Oxfordin yliopiston julkaisemaan englannin kielen sanakirjaan.


title: Hubert Gough

text: Sir Hubert de la Poer Gough (12. elokuuta 1870 Lontoo – 18. maaliskuuta 1963 Lontoo) oli brittiläinen kenraali, joka palveli komentajana ensimmäisessä maailmansodassa. Hänen setänsä oli sotamarsalkka Hugh Gough.


title: Hubert Gough

text: Gough kävi Sandhurstin sotilasakatemian ja liittyi vuonna 1889 keihäillä taistelevaan ratsuväen 16:een ulaanirykmenttiin. Hän osallistui 1897–1898 Tirahin sotaretkeen Intiassa sekä 1899–1902 buurisotaan, jossa hän vapautti piiritetyn Ladysmithin vastoin saamiaan käskyjä. Gough yleni 1907 everstiksi ja sai samana vuonna nimityksen rykmentinkomentajaksi sekä 1911 prikaatinkomentajaksi. Vuonna 1914 hän oli kolmannen ratsuväkiprikaatin komentajana Irlannin Curraghissa ja niin sanotun Curraghin välikohtauksen yhteydessä hän kieltäytyi käyttämästä joukkojaan Irlannin home rule -lakia vastustaneiden militanttien unionistien kukistamiseen.


title: Hubert Gough

text: Maailmansodan alussa 1914–1915 Gough komensi länsirintamalla toista ratsuväkidivisioonaa ja 1915–1916 ensimmäistä armeijakuntaa, minä aikana hänet ylennettiin kenraalimajuriksi ja kenraaliluutnantiksi. Heinäkuusta 1916 maaliskuuhun 1918 hän toimi viidennen armeijan komentajana ja johti sitä Sommen (1916) sekä Ypresin taistelussa (1917). Hän sai maineen kehnona hallinnoijana, joka puski joukkojaan hyökkäykseen tappioista riippumatta. Brittien ylipäällikkö Douglas Haig kuitenkin piti häntä yhtenä parhaista komentajistaan. Maaliskuussa 1918 saksalaiset onnistuivat Amiensia kohti edenneellä suurhyökkäyksellään murtamaan Goughin viidennen armeijan puolustuslinjat Gouzeaucourtin ja Oisen välillä, pakottivat sen perääntymään ja tuottivat sille suuret tappiot. Goughia syytettiin saksalaisten etenemisestä ja hänet korvattiin William Birdwoodilla. Hän ei enää sen jälkeen toiminut rintamakomentajana.


title: Hubert Gough

text: Venäjän sisällissotaan liittyneen kansainvälisen intervention aikana Gough johti toukokuusta elokuuhun 1919 Itämeren-aluetta valvonutta ympärysvaltojen sotilasvaltuuskuntaa asemapaikkanaan Helsinki. Hän välitti heinäkuun alussa Strasdenhofin aselepoehdot, jotka päättivät Landeswehrin sotana tunnetun konfliktin Viron ja Latvian sekä saksalaisen Landeswehr-armeijan välillä.


title: Hubert Gough

text: Kun Venäjän valkoisten penseä suhtautuminen Suomen ja Viron itsenäisyyteen näytti estävän Luoteis-Venäjän armeijan hyökkäyksen Pietariin, Gough määräsi elokuussa 1919 alaisensa, kenraalimajuri Frank G. Marshin muodostamaan Tallinnassa käsillä olleista valkoisista Luoteis-Venäjän hallituksena tunnetun nukkehallituksen. Kuultuaan sopimattomana pidetystä menettelystä Britannian hallitus määräsi Goughin palaamaan kotimaahan ja lomautti hänet. Venäjän valkoisen liikkeen muillakin armeijoilla oli niitä valvova hallitus.


title: Hubert Gough

text: Jättäessään armeijan 1922 Gough sai kenraalin arvon ja hänestä tehtiin 1937 Bathin ritarikunnan suurristin ritari.


title: Anna Batjuško

text: Anna Batjuško (, 24. lokakuuta 1981 Pinsk Valko-Venäjä) on valkovenäläinen painonnostaja ja olympiamitalisti. Seuratasolla Batjuško edustaa Dynamo Vitebskiä. Hän on edustanut maataan olympiatasolla kolme kertaa. Sydneyssä 2000 hän sijoittui kahdeksanneksi, Ateenassa 2004 hän voitti hopeaa naisten painnoston 63 kilon sarjassa ja Pekingissä 2008 hän oli oman sarjansa seitsemäs.


title: Aoide

text: Aoide on Zeuksen ja Mnemosynen lapsi. Hän on yksi kolmesta alkuperäisestä Boiotialaisesta muusasta. Aoide tunnetaan laulun muusana. Jupiterin kuu Aoede on myös nimetty muusan mukaan.


title: Stephanie Venier

text: Stephanie Venier (s. 19. joulukuuta 1993 Innsbruck) on itävaltalainen alppihiihtäjä, joka edustaa Sportverein Oberperfuss -seuraa.


title: Stephanie Venier

text: Nuorten MM-kilpailuissa Venier saavutti Le Massifissa vuonna 2013 kultaa supersuurpujottelussa ja hopeaa syöksylaskussa sekä Jasnássa 2014 hopeaa supersuurpujottelussa. Sankt Moritzin MM-kilpailuissa 2017 hän saavutti hopeaa syöksylaskussa ja sijoittui supersuurpujottelussa seitsemänneksi.


title: Stephanie Venier

text: Alppihiihdon maailmancupissa Venier kilpaili ensimmäisen kerran St. Antonin syöksylaskussa tammikuussa 2013. Ensimmäiset maailmancupin pisteensä hän saavutti Beaver Creekin supersuurpujottelussa marraskuussa 2013 oltuaan 27:s. Kymmenen parhaan joukkoon hän sijoittui ensimmäisen kerran joulukuussa 2015 oltuaan kymmenes Lake Louisen syöksylaskussa. Ensimmäisen palkintosijansa hän saavutti oltuaan toinen Garmisch-Partenkirchenin supersuurpujottelussa tammikuussa 2017. Helmikuussa hän oli kolmas Crans-Montanan supersuurpujottelussa. Supersuurpujottelucupissa hän sijoittui viidenneksi.


title: Stephanie Venier

text: Venier sijoittui kaudella 2018−2019 Cortina d'Ampezzon syöksylaskussa kolmanneksi ja voitti Garmisch-Partenkirchenin syöksylaskun.


title: Melete

text: Melete on Zeuksen ja Mnemosynen lapsi. Hän on yksi kolmesta alkuperäisestä boiotialaisen mytologian muusasta. Melete tunnettiin ajatuksen ja mietiskelyn muusana.


title: Melete

text: Asteroidi 56 Melete on nimetty muusan mukaan.


title: Jennifer Piot

text: Jennifer Piot (s. 24. maaliskuuta 1992 La Tronche) on ranskalainen alppihiihtäjä, joka edustaa S.C. Alpe d Huez -seuraa.


title: Jennifer Piot

text: Nuorten MM-kilpailuissa Le Massifissa vuonna 2013 Piot saavutti kultaa syöksylaskussa.


title: Jennifer Piot

text: Alppihiihdon maailmancupissa Piot kilpaili ensimmäisen kerran Crans-Montanan supersuurpujottelussa maaliskuussa 2010. Ensimmäiset maailmancupin pisteensä hän saavutti Lake Louisen supersuurpujottelussa joulukuussa 2013 oltuaan 30:s. Hänen paras sijoituksensa maailmancupissa on 13:s sija, jonka hän saavutti Lake Louisen supersuurpujottelussa joulukuussa 2015.


title: Henry Clifton Sorby

text: Henry Clifton Sorby (1826–1908) oli brittiläinen itseoppinut geologi. Hän otti ensimmäisenä käyttöön mikroskoopin selvitettäessä teollistumisen alkuaikana kohdattuja metallien kestävyyden ongelmia.


title: Henry Clifton Sorby

text: Sorby oli lähtöisin ylemmän keskiluokan perheestä Sheffieldistä. Hänen isänsä omisti yrityksen John Sorby & Sons. Isän varhaisen kuoleman takia poika ei voinut harjoittaa yliopisto-opintoja, joten hän perusti kotiinsa luonnontieteellisen laboratorion. Vuodesta 1849 alkaen hän harrasti ”mikroskooppista petrografiaa” eli geologisten näytteiden mikroskopiaa. Hän otti näytteistä erittäin ohuita lastuja saadakseen selville niiden rakenteen. Hän ei halunnut kunniaa tämän menetelmän keksimisestä, mutta hän ilmeisesti oli ensimmäinen, joka ymmärsi sen mahdollisuudet. Kadunmiesten mielestä oli naurettavaa tutkia kiviä mikroskoopilla. Kun hän 31-vuotiaana vuonna 1857 pystyi selittämään kivien lohkeamisen niiden kiderakenteen perusteella, hänet otetiin Royal Societyn jäseneksi.


title: Henry Clifton Sorby

text: Vuonna 1863 Sorby aloitti uuden tutkimussuunnan, mikroskooppisen metallurgian. Hän tutki rautapitoisia meteoriitteja, rautaa ja terästä. Nämä tutkimukset auttoivat ymmärtämään metallien rakennetta ja johtivat teräksen suurtuotannon aloittamiseen, kun Henry Bessemerin jo aikaisemmin suunnittelema Bessemer-prosessi saatiin tuotantokäyttöön vuonna 1872.


title: Davide Bresadola

text: Davide Bresadola (s. 10. syyskuuta 1988 Cles) on italialainen mäkihyppääjä, joka edustaa Centro Sportivo Esercito -seuraa.


title: Davide Bresadola

text: Oslon MM-kilpailuissa 2011 Bresadola sijoittui suurmäen kilpailussa 36:nneksi ja joukkuekilpailussa 11:nneksi. Val di Fiemmen MM-kilpailuissa 2013 Bresadola oli normaalimäen kilpailussa 44:s ja joukkuekilpailussa kahdeksas.


title: Davide Bresadola

text: Bresadola kilpaili maailmancupissa ensimmäisen kerran Willingenissä tammikuussa 2011. Maailmancupin pisteille hän pääsi ensimmäisen kerran Vikersundin lentomäkikilpailussa helmikuussa 2011 oltuaan 26:s. Hänen paras sijoituksensa maailmancupin henkilökohtaisissa kilpailuissa on yhdeksäs sija, jonka hän saavutti Lillehammerissa joulukuussa 2014.


Luettelo NHL:ään varatuista valkovenäläisistä sisältää NHL-joukkueiden varaamat valkovenäläiset jääkiekkoilijat.


title: Luettelo NHL:ään varatuista valkovenäläisistä

text: Luettelon tilastot koostuvat kaikista pelaajan NHL:ssä pelaamista otteluista, eivätkä vain pelaajan varanneessa joukkueessa pelatuista.


text: Huomioitavaa on, että Valko-Venäjä itsenäistyi vuonna 1991. Kaikki ennen sitä varatut valkovenäläiset olivat neuvostoliittolaisia.


text: Varannut "pelaajan varannut seura", Vuosi "varausvuosi", Nro "pelaajan varausnumero", K "varauskierros", OT "ottelut" "Voittanut Stanley Cupin"


title: Tomi Björck

text: Tomi Björck (s. 16. elokuuta 1980 Rauma) on suomalainen kokki, keittiömestari ja ravintoloitsija.


title: Tomi Björck

text: Björck valmistui ravintolakokiksi vuonna 1998. Hän on työskennellyt muun muassa Chez Dominiquessa ja Pied à Terressä. Vuonna 2009 Björck perusti Helsinkiin ensimmäisen ravintolansa Farangin. Se valittiin Suomen parhaaksi ravintolaksi vuonna 2011, ja samana vuonna Björck avasi Helsingissä toisen ravintolansa Gaijinin. Hänen kolmas ravintolansa Boulevard Social avattiin Helsingissä vuonna 2012.


title: Tomi Björck

text: Björck on toiminut päätuomarina television kokkiohjelmissa MasterChef Suomi ja Junior MasterChef, ja hänellä on myös ollut oma Tomin keittiö -ruokaohjelma. Hän on tehnyt cameorooleja musiikkivideoilla, kuten Spektin ”Juomalaulu”-videolla, lahtelaisen rap-yhtye Ideaali & Jay Who?:n ”Siivet”-videolla sekä Jukka Pojan videolla ”Crzybailaaja”.


title: Tomi Björck

text: Björck on naimisissa. Pariskunnalla on kaksi poikaa ja he ovat asuneet Australian Sydneyssä vuoden 2016 alusta saakka.


title: Luettelo Euroopan komissioista

text: Tämä on luettelo Euroopan komissioista. Euroopan komissio on Euroopan unionin toimielin, joka muun muassa valmistelee ja panee täytäntöön Euroopan unionin neuvoston asettamia erilaisia säädöksiä ja päätöksiä ja valvoo niiden noudattamista EU:n jäsenvaltioissa. Luettelo alkaa ensimmäisestä komissiosta eli Hallsteinin komissiosta jota johti länsisaksalainen Walter Hallstein vuosina 1958–1967 ja se loppuu nykyiseen Junckerin komissioon, jota johtaa luxemburgilainen Jean-Claude Juncker vuodesta 2014.


title: Luettelo Euroopan komissioista

text:
Luettelossa ei ole Manuel Marínin komissiota joka oli väliaikainen komissio Santerin komission jälkeen kunnes Prodin komissio nimitettiin.
Virassa 1. tammikuuta 1958 – 30. kesäkuuta 1967
Virassa 9. tammikuuta 1962 – 30. kesäkuuta 1967


title: Luettelo Euroopan komissioista

text: Virassa 2. heinäkuuta 1967 – 1. heinäkuuta 1970


title: Luettelo Euroopan komissioista

text:
Virassa 2. heinäkuuta 1970 – 21. maaliskuuta 1972
Virassa 22. maaliskuuta 1972 – 5. tammikuuta 1973


title: Luettelo Euroopan komissioista

text: Virassa 6. tammikuuta 1973 – 5. tammikuuta 1977


title: Luettelo Euroopan komissioista

text:
Virassa 6. tammikuuta 1977 – 19. tammikuuta 1981
Virassa 22. tammikuuta 1981 – 6. tammikuuta 1985
Virkakausi 7. tammikuuta 1985 – 24. tammikuuta 1995


title: Luettelo Euroopan komissioista

text: Virassa 25. tammikuuta 1995 – 17. syyskuuta 1999


title: Luettelo Euroopan komissioista

text:
Virassa 17. syyskuuta 1999 – 22. tammikuuta 2000
Istui Santerin komission jäljellä olevan toimikauden loppuun ast.
Uudelleen nimitetty virkakausiksi 23. tammikuuta 2000 – 31. lokakuuta 2004


title: Luettelo Euroopan komissioista

text:
Virassa 22. marraskuuta 2004 – 1. marraskuuta 2014
Virassa 1. marraskuuta 2014 alkaen


title: Tankavaaran taistelu

text: Tankavaaran taistelu 26.–31. lokakuuta 1944 oli yksi toisen maailmansodan aikaisen Lapin sodan taisteluista.


title: Tankavaaran taistelu

text: Operaatio Birken mukaisesti rakennetut, vetäytymistä suojaavat, Enontekiön Lätäsenon (Sturmbock-Stellung) ja Sodankylän Tankavaaran (Schutzstellung), saksalaiset asemat olivat merkittävimmät saksalaisten joukkojen Lapin puolustusasemat. Näihin kuuluva "Schutzwall"-asema kulki Tankavaaran kautta.


title: Tankavaaran taistelu

text: Rovaniemen valtauksen jälkeen suomalaiset etenivät pohjoiseen. 23. Lokakuuta suomalaisten panssaridivisioona saavutti saksalaisten sulkuaseman Vuotson Tankavaarassa. Saksalaisilla oli ehdoton käsky pitää asemat marraskuun alkuun asti. Taistelut alkoivat 26. päivä suomalaisten hyökkäyksellä ja ne kestivät 31.lokakuuta asti, kun saksalaiset irtautuivat suunnitelmallisesti asemistaan.


title: Vellu Halkosalmi

text: Vellu Halkosalmi (aiemmin "Veli-Matti", s. 1971) on suomalainen jazzmuusikko, -säveltäjä, -sovittaja, -pedagogi ja -kapellimestari. Hän on työskennellyt alankomaalaisten, saksalaisten ja suomalaisten big bandien ja muiden kokoonpanojen parissa ja toiminut opettajana Helsingin pop- ja jazzkonservatoriossa.


title: Vellu Halkosalmi

text: Halkosalmi on kotoisin Pyhäjärveltä Pohjois-Pohjanmaalta. Hän opiskeli ensin pasuunansoittoa klassisen musiikin tyyliin, kunnes vaihtoi kitaraan ja valmistui 1998 Helsingin pop- ja jazzkonservatoriosta, jossa toimi myös opettajana vuosina 1999–2008.


title: Vellu Halkosalmi

text: Vuonna 2005 Halkosalmen teossarja "Arctic Blues" saksofonisti Jukka Perkolle ja alun perin Hollannin radion Metropole Orchestralle kantaesitettiin useissa maissa, muun muassa Yhdysvalloissa ja Suomessa. Vuonna 2007 Halkosalmen teos "Solo Flight" voitti Imatra Big Band Festivalin Esko Linnavalli -sävellyskilpailun ja nousi myös yleisön suosikiksi. Vuonna 2008 Halkosalmi, Perko ja saksalainen WDR Big Band toteuttivat projektin "Finnish Folk Music and Tango". Samana vuonna sai kantaesityksensä Halkosalmen teossarja "Mystery" kitaristi Teemu Viinikaiselle ja Lapin kamariorkesterille.


title: Vellu Halkosalmi

text: Halkosalmi on työskennellyt myös muun muassa Lahti Sinfonian, UMOn sekä Espoo ja Jyväskylä Big Bandien kanssa. Alankomaalaisia yhteistyökumppaneita ovat olleet Brass Band Schoonhoven ja Gustav Klimt -jousikvartetti.


title: Vellu Halkosalmi

text: Vuonna 2008 Halkosalmi toimi sovittajana, kapellimestarina ja tuottajana Kauko Röyhkän ja Mikkelin kaupunginorkesterin albumilla "Zaia". Vuonna 2013 Halkosalmi esitti Quincy Jonesin levytyksistä ylös kirjoittamiaan ja Jonesilta henkilökohtaisesti saamiaan bigband-sovituksia UMOn ja Turku Jazz Orchestran kanssa.


title: Sergei Lavrenov

text: Sergei Lavrenov (, 1. helmikuuta 1972 Valko-Venäjä) on valkovenäläinen painonnostaja ja olympiamitalisti. Seuratasolla Lavrenov edustaa Dynamo Mahilyowia. Hän on edustanut maataan olympiatasolla kaksi kertaa. Sydneyssä 2000 hän otti pronssia miesten painonnoston kevyeessä sarjassa ja Ateenassa 2004 hän sijoittui samassa sarjassa kuudenneksi.


title: Terataspis

text: Terataspis on sukupuuttoon kuollut devonikaudella elänyt trilobiittisuku, joka kuuluu lahkoon Lichida ja heimoon Lichidae. Sukuun kuuluu laji "Terataspis grandis" (nimen merkitys: "”suuri hirviömäinen kilpi”"), jonka pituus on todennäköisesti noin 600 mm. Laji tunnetaan erillisistä tukirangan palasista. Se on yksi suurimmista tunnetuista trilobiittilajeista. "Terataspis"in ruumista koristivat useat pitkät piikit, ja se saattoi olla useiden trilobiittien tavoin kuolleen aineksen syöjä tai ehkäpä opportunistinen peto.


title: Gennadi Oleštšuk

text: Gennadi Oleštšuk (, 6. joulukuuta 1975 Valko-Venäjä) on valkovenäläinen painonnostaja ja olympiamitalisti. Hän on edustanut maataan olympiatasolla yhden kerran ja ollut tuolloin myös mitaleilla saavuttaessa Sydneyssä 2000 pronssia miesten painonnoston höyhensarjassa.


title: Ersa

text: Kreikkalaisessa mytologiassa Ersa on Zeuksen ja Selenen (tai toisten lähteiden mukaan Eosin) lapsi. Ersan sisaruksia ovat Pandia ja Nemean leijona. Ersa on kasteen jumalatar.


title: Ersa

text: Jumalatar mainitaan Plutarkhoksen teoksissa Alkmanin runositaateissa.


title: Hyyppärä

text: Hyyppärä voi viitata muiden muassa seuraaviin:


title: Sonic Rivals 2

text: Sonic Rivals 2 on "Sonic the Hedgehog"- pelisarjaan kuuluva peli. Se on jatkoa pelille "Sonic Rivals". Pelissä on myös mahdollista edeltäjänsä tapaan avata bonuspukuja, kunhan ensin tietyt vaatimukset on täytetty.


title: Sonic Rivals 2

text:
Pää-asiallisesti Rivals 2 toimii aika samalla tavalla kuin edeltäjänsä, mutta tällä kertaa ei keskitytä pelkästään kisaamiseen vaan pelissä myös taistellaan toisia hahmoja tai aikaa vastaan.
Myös pelattavia hahmoja on tällä kertaa enemmän.


title: Sulatto

text: Sulatto voi tarkoittaa seuraavia:


title: Ylimaan taistelu

text: Ylimaan taistelu 7.-10. lokakuuta 1944 käyty Lapin sodan taistelu.


title: Ylimaan taistelu

text: Kiimingistä edennyt kenraalimajuri Ruben Laguksen johtama panssaridivisioona kohtasi Puolangalta edenneen eversti Albert Puroman johtaman 6. divisioonan Pudasjärvellä. Nämä joukot koostettiin yhteen "ryhmä Lagukseksi", jolle ylipäällikkö Mannerheim antoi käskyn jatkaa etenemistä kohti Rovaniemeä. Etujoukoksi muodostettiin taisteluosasti Hynninen.


title: Ylimaan taistelu

text: Ensimmäinen taistelukosketus saksalaisiin saatiin jo 2.10. Varsinaiset taistelut alkoivat 7.10 kun taisteluosasta Hynninen koukkasi Portimojärven länsipuolelta saksalaisten selustaan. Tien suunnasta hyökkäsi viides jääkäripataljoona. Saarrosyrityksistä huolimatta eversti Emil Schulerin johtaman vuoristojääkärirykmentti 218:n onnistui jatkaa vetäytymistään. Saksalaiset onnistuivat puolustukselle suotuisassa maastossa aiheuttamaan aktiivisesti hyökkääville suomalaisjoukoille tappioita ja estämään saarrosyritykset.


title: Ylimaan taistelu

text: Ranuan Palovaaraan on pystytetty taistelun muistomerkki. Muistomerkin on suunnitellut professori Ensio Seppänen ja se paljastettiin 29. elokuuta 1982. Muistomerkissä lukee: ""Ylimaa 7. – 9.10.1944. Näillä kankailla taistelivat jääkäriprikaatin miehet saksalaisen vuoristoarmeijan osastoja vastaan."" Muistomerkin lähimaastossa on myös retkeilyreitti ""Taisteluiden polku"".


title: Leonid Bedarev

text: Leonid Vladimirovitš Bedarev (, s. 14. heinäkuuta 1979) on kazakstanilainen jääpalloilija, pelipaikaltaan hyökkääjä. Hän edustaa Start, Nizhi-Novgorodia.


title: Leonid Bedarev

text: Bedarein kasvattajaseura on nykyinen Akžaiyk, Uralsk, missä hän pelasi neljän kauden ajan vuosina 1995–1999 ennen siirtymistään Lokomotiv Orenburgin riveihin kausiksi 1999–2001. Sen jälkeen hän palasi kaudeksi 2001–2002 Uralskiin Karachaganaan. Sen jälkeen kaudesta 2002 lähtien hän on pelannut Start, Nizhi-Novgorodissa Venäjän jääpallon pääsarjassa.


title: Leonid Bedarev

text: Koska entisen Neuvostoliiton seuraajavaltioilla on yhteinen menneisyys, toisen seuraajavaltion passin saaminen oli Bedareville mahdollista. Niinpä Bedarev edusti aikuisiällä Kazakstania kaudesta 1998 lähtien. Hän on ollut voittamassa pronssia neljä kertaa. Kaikkiaan Bedarev on pelannut seitsemät MM-kisat.


title: Leonid Bedarev

text: Seurajoukkueissa


title: Leonid Bedarev

text: Maajoukkueessa


title: Anna Hitrik

text: Anna Hitrik (, , s. 25. heinäkuuta 1980, Tšeljabinsk) on valkovenäläinen näyttelijä ja laulaja. Hän on Janka Kupalan kansallisen akateemisen teatterin näyttelijöitä ja tehnyt lukuisia rooleja teatterissa sekä vuodesta 2004 lähtien myös elokuvissa ja tv-sarjoissa. Anna Hitrik toimii myös laulajana Sounduk- () ja Detidetei-ryhmissä ().


title: Kivimaa (täsmennyssivu)

text: Kivimaa tarkoittaa seuraavia:


title: Eero Kivimaa

text: Eero Mikael Kivimaa (8. syyskuuta 1911 Metsämaa – 27. joulukuuta 1998) oli suomalainen tekniikan tutkija. Hän oli Teknillisen korkeakoulun puun mekaanisen teknologian professori 1961–1974. Hän kehitti erityisesti kehyssahan rakennetta.


title: Eero Kivimaa

text: Kivimaa valmistui ylioppilaaksi 1930, diplomi-insinööriksi 1937 ja tekniikan tohtoriksi 1951. Hän oli maataloushallituksessa vt. mieskotiteollisuuden tarkastaja 1940–1944, Valtion teknillisen tutkimuslaitoksen tutkimusinsinööri 1944–1961, Teknillisen korkeakoulun puun mekaanisen teknologian assistentti 1939–1940, 1945–1946, dosentti 1952–1961 ja professori 1961–1974 sekä puunjalostusosaston johtaja 1961–1965.


title: Andrei Bahdanovitš

text: Andrei Bahdanovitš (, ; 15. lokakuuta 1987 Jelizava, Asipovitšyn piiri, Mahiljoun alue, Valko-Venäjän SNT) on valkovenäläinen ratameloja sekä lajin olympiavoittaja.


title: Andrei Bahdanovitš

text: Bahdanovitš voitti Pekingissä 2008 olympiakultaa ratamelonnan kanadalaisessa kaksikossa 1 000 metrin matkalla. Samassa lajissa hän oli Lontossa 2012 hopealla.


title: Andrei Bahdanovitš

text: Ratamelonnan maailmanmestaruuskilpailuissa Bahdanovitš on voittanut kultaa (kanadalainen nelikkö 200m, 2009), hopeaa (kanadalainen kaksikko 1000m, 2010) ja pronssia (kanadalainen nelikko 1000m, 2006).


title: Andrei Bahdanovitš

text: Bahdanovitšin parina olympialaisissa on toiminut hänen veljensä, Aljaksandr Bahdanovitš.


title: Auto GP World Series -kausi 2014

text: Auto GP World Series -kausi 2014 oli Auto GP World Series -sarjan viides kausi. Kausi alkoi 12. huhtikuuta Marokon, Marrakechin katuradalla ja päättyi 19. lokakuuta Portugalin, Estorilissä.


title: Auto GP World Series -kausi 2014

text: Sarjan mestaruuden voitti japanilainen Kimiya Sato, toiseksi sijoittui unkarilainen Tamás Pál Kiss ja kolmanneksi saksalainen Markus Pommer.


title: Auto GP World Series -kausi 2014

text: Kaudella ajettiin muun muassa kolme kisaviikonloppua World Touring Car Championship -osakilpailujen yhteydessä ja yksi kisaviikonloppu DTM -osakilpailun yhteydessä. Jokaisen kisaviikonlopun aikana ajettiin kaksi 35–40 minuutin tai 85 kilometrin pituista kilpailua. Jokaisessa kilpailussa kunkin kilpailijan oli suoritettava pakollinen varikkopysähdys.


title: Auto GP World Series -kausi 2014

text: (*) = Tarkoittaa paalupaikkaa, joka on saavutettu lauantain kilpailun kahdeksannesta sijasta.


title: Aljaksandr Bahdanovitš

text: Aljaksandr Viktaravitš Bahdanovitš (, ; 29. huhtikuuta 1982 Jelizava, Asipovitšyn piiri, Mahiljoun alue, Valko-Venäjän SNT) on valkovenäläinen ratameloja sekä lajin olympiavoittaja.


title: Aljaksandr Bahdanovitš

text: Bahdanovitš voitti Pekingissä 2008 olympiakultaa ratamelonnan kanadalaisessa kaksikossa 1 000 metrin matkalla. Samassa lajissa hän oli Lontossa 2012 hopealla.


title: Aljaksandr Bahdanovitš

text: Ratamelonnan maailmanmestaruuskilpailuissa Bahdanovitš on voittanut kultaa (kanadalainen nelikkö 200 m, 2009), kaksi hopeaa (kanadalainen nelikko 1 000 m, 2001; kanadalainen kaksikko 1 000 m, 2010) ja kolme pronssia (kanadalainen nelikkö 200 m, 2002; kanadalainen nelikkö 200 m, 2005; kanadalainen nelikko 1 000 m, 2006).


title: Aljaksandr Bahdanovitš

text: Bahdanovitšin parina olympialaisissa on toiminut hänen veljensä, Andrei Bahdanovitš.


title: Antti Pirtinheimo

text: Antti Matias Pirtinheimo (vuoteen 1935 Pihlgren; 15. helmikuuta 1928 Kauhava – 10. helmikuuta 2013 Helsinki) oli suomalainen jazzmuusikko. 1940–50-luvulla Pirtinheimo valittiin Rytmi-lehden äänestyksessä kymmenenä vuonna Suomen parhaaksi tenorisaksofonistiksi.


title: Antti Pirtinheimo

text:
Pirtinheimo syntyi kauhavalaiseen maanviljelijäperheeseen, joka sivutoimenaan valmisti kangaspuita. Kun Antti tuli kouluikään 1930-luvun puolivälissä, perhe muutti Helsingin seudulle. Pirtinheimon isä ja äidin veljet olivat alueella tunnettuja kansanmuusikkoja. Perheen pojat kiinnostuivat klarinetin ja saksofonin soitosta ja perustivat Tor Sundellin nimellä kulkeneen tanssiyhtyeen. Pirtinheimon seuraava kokoonpano oli Olle Lindströmin iso orkesteri, jossa hän alkoi erikoistua tenorisaksofonin soittoon.
Sotien jälkeen Pirtinheimo liittyi rumpali Ossi Aallon sekstettiin, joka oli yksi Suomen ensimmäisistä cool jazz -kokoonpanoista ja pääsi myös levyttämään. Rytmi-lehden äänestyssarjojen voittajista koottiin 1950 The Finnish All Stars, joka esiintyi myös Ruotsissa ja teki levyn. Vuonna 1958 Pirtinheimo kutsuttiin Jorma Weneskosken kvintettiin, jossa viihtyi vuoteen 1964 asti. Päivätyönään Pirtinheimo toimi mainostoimisto Erva-Latvalan yhteystehtävissä. Mainosalalla menestyivät myös yhtyeen vibrafonisti Jukka Haavisto ja sähkökitaristi Sami Ahokas, ja yhtyeen toiminta hiipui päivätöiden paineessa.


title: Antti Pirtinheimo

text:
Vasta 1980-luvun lopulla Pirtinheimo palasi aktiivisemmin soittolavoille ravintola Kappelin jamitilaisuuksien kautta.
Hän teki äänityksiä Rolf Kronqvistin ja Helena Siltalan kanssa. Eläkepäivinään hän viihtyi Espanjassa, jossa soitti usein suomalaismuusikoista muodostetussa Andalusian Swing Bandissä.


title: Antti Pirtinheimo

text: Vuonna 2004 Antti Pirtinheimo palkittiin Imatran big band -festivaaleilla Jazzlegenda-palkinnolla.


title: Uladzmir Arlou

text: Uladzimir Arlou (, s. 25. elokuuta 1953 Polatsk) on Valko-Venäjän Polatskista kotoisin oleva historioitsija, kirjailija ja runoilija. Hänen Valko-Venäjän historiaa käsittelevät kirjansa ovat nousseet suureen suosioon ja hänen teoksiaan on käännetty noin kahdellekymmenelle kielelle. Hän on toiminut myös kirjailijaliitto PENin Valko-Venäjän osaston puheenjohtajana.


title: Sven Nygård

text: Sven Nygård (s. 1931) on suomalainen jazzsaksofonisti, joka tunnetaan erityisesti big band -musiikin sovittajana ja säveltäjänä.


title: Sven Nygård

text: Nygård soitti lapsena harmonikkaa kotiseudullaan Pietarsaaren seudulla, kunnes tarttui saksofoniin ja liittyi 1948 Kai Heidenbergin trioon. Vuonna 1955 hän perusti Pietarsaareen big bandin, mutta lähti 1958 Sibelius-Akatemiaan opiskelemaan säveltämistä Nils-Eric Fougstedtin johdolla. Opiskelujen ohella hän soitti Ossi Aallon orkesterissa ja sitten vuosikymmenen verran Taito Vainion orkesterissa. Nygård oli 1960-luvulla jäsenenä myös Ossi Runnen kvintetissä ja vieraili usein Radion tanssiorkesterissa.


title: Sven Nygård

text: 1970-luvulla Nygård opetti musiikkia Espoossa ja Sipoossa. Vuonna 1978 hänestä tuli Grani Big Bandin johtaja kolmenkymmenen vuoden ajaksi. Hänen muita kokoonpanojaan myöhemmällä iällä ovat olleet Jazz Society Big Band, Not So Big Band ja Mosabacka Big Band.


title: Sven Nygård

text: Nygård on Gramexin tietojen mukaan ollut mukana yli 6 000 levytetyllä kappaleella soittajana, sovittajana tai säveltäjänä. Vuonna 1999 hänelle myönnettiin Classic Jazz -yhdistyksen Louis Armstrong-palkinto, vuonna 2003 Suomen Big Band -yhdistyksen Count Basie -mitali ja vuonna 2005 Imatra Big Band Festivalin Jazzlegenda-palkinto.


title: Svetlana Aleksijevitš

text: Svetlana Aleksandrovna Aleksijevitš (, ; s. 31. toukokuuta 1948 Stanyslaviv (nyk. Ivano-Frankivsk), Ukrainan SNT, Neuvostoliitto) on valkovenäläinen toimittaja ja kirjailija. Hänelle myönnettiin Nobelin kirjallisuuspalkinto vuonna 2015, Ruotsin akatemian perustelujen mukaan ”hänen moniäänisistä teoksistaan, kärsimyksen ja rohkeuden monumentista ajassamme”.


title: Svetlana Aleksijevitš

text: Aleksijevitšin isä oli valkovenäläinen sotilas ja äiti ukrainalainen. Isän sotilaspalveluksen päätyttyä perhe muutti Valko-Venäjälle. Vuonna 1965 Svetlana Aleksijevitš kävi koulun loppuun Homelin alueen Petrykaun piirin Kopatevitšissä. Hän työskenteli historian ja saksan kielen opettajana Mazyrin piirissä. Samalla hän työskenteli vuodesta 1966 lähtien Narouljassa ilmestyneen piirikunnallisen "Prypjatskaja prauda" -lehden toimituksessa. Aleksijevitš valmistui 1972 Valko-Venäjän valtionyliopiston journalismin laitokselta. Hän siirtyi Brestissä ilmestyvän "Majak kommunizma" -lehden toimitukseen. Vuodesta 1976 lähtien hän toimi kansallisessa "Neman"-aikakauslehdessä. Vuodesta 1984 lähtien Aleksijevitš on kirjoittanut freelance-pohjalta.


title: Svetlana Aleksijevitš

text: Aleksijevitš tunnetaan presidentti Aljaksandr Lukašenkan sisä- ja ulkopolitiikan arvostelijana. Valtion taholta tulleen painostuksen vuoksi hän muutti vuonna 2000 ulkomaille ja asui runsaat kymmenen vuotta Italiassa, Pariisissa (Ranskassa), Münchenissä (Saksassa) ja Ruotsissa. Hänet on palkittu useassa maassa. Kirjailija olikin ennen Nobel-palkintoa tunnettu uudemmasta tuotannostaan paremmin ulkomailla kuin kotimaassaan. Hän palasi 2013 Valko-Venäjälle.


title: Svetlana Aleksijevitš

text: Kirjallisen työnsä Aleksijevitš aloitti vuonna 1975. Ensimmäinen teos valmistui vuonna 1983, mutta sitä ei julkaistu kahteen vuoteen. Kirjailijaa arvosteltiin pasifismista, naturalismista ja neuvostonaisen ylistämisestä. Tuon ajan Neuvostoliitossa nämä kirjailijaan kohdistetut syytökset olivat erittäin vakavia. Perestroikan myötä ensiteos sai paljolti kirjallisuuslehtien kautta erittäin laajan levityksen – yli kaksi miljoonaa kappaletta.


title: Svetlana Aleksijevitš

text: Myös myöhempien teosten julkaiseminen takkuili. Teos "Tsinkovyje maltšiki" (Sinkkipojat), joka kertoi Afganistanin sodan rikoksista ja uhreista, aiheutti kielteisen palautteen tulvan kommunistisissa ja sotilaallisissa lehdissä sekä vei kirjailijan pitkään oikeudenkäyntiin. Neuvostovuosien jälkeen Valko-Venäjän valtiolliset kustantamot eivät hyväksyneet hänen tuotantoaan julkaistavaksi yli kahteenkymmeneen vuoteen (vuodesta 1993 lähtien). Kaksi teosta on julkaistu sittemmin Valko-Venäjällä ainoastaan pienkustantamojen kautta (Hronka-kirjallisuusrahasto ja Lohvinau-kustantamo), ja sen vuoksi harva valkovenäläinen lukija tuntee kirjailijan teoksia.


title: Svetlana Aleksijevitš

text: Aleksijevitšin pääteokset pohjautuvat laajoihin haastatteluihin. Hän haastattelee teosta varten yleensä 400–700:aa ihmistä ja valmistelee teosta 3–4 vuotta. Moskovalaiset kustantamot ovat julkaisset hänen päätuotantonsa venäjäksi. Teoksia on käännetty lukuisille kielille, ja kaikki Aleksijevitšin pääteokset on saatavilla esimerkiksi ruotsiksi. Kirjailijasta on julkaistu myös kirjailijahaastatteluja sisältävä teos "Fria ord på flykt" (2012).


title: Svetlana Aleksijevitš

text: Aleksijevitšille myönnetty Nobelin kirjallisuuspalkinto avartaa olennaisesti Ruotsin akatemian kirjallisuuskäsitystä, sillä palkinto myönnettiin nyt ensimmäistä kertaa kirjailijalle, joka kirjoittaa reportaasikirjoja ja hyödyntää sitaattitekniikkaa. Näin Aleksijevitš on kehittänyt uudenlaisen journalistisen kirjallisuudenlajin.


title: Svetlana Aleksijevitš

text: Kirjailijan päätuotantoa on teossarja "Utopian äänet" ():Useita palkintoja Neuvostoliitossa ja Venäjällä. Muualta mm.


title: Guillermo Varela

text: Guillermo Varela Olivera (s. 24. maaliskuuta 1993 Montevideo, Uruguay) on uruguaylainen jalkapalloilija, pelipaikaltaan oikea laitapuolustaja. Hän edustaa kasvattajaseuraansa Peñarolia.


title: Guillermo Varela

text: Varela aloitti ammattilaisuransa Peñarolissa, jota edustaen hän teki ensiesiintymisensä Uruguayn Primera Divisiónissa 5. kesäkuuta 2011 Racing Club de Montevideota vastaan pelatussa kotiottelussa.


title: Guillermo Varela

text: Varela siirtyi Englannin Valioliigan Manchester Unitediin 7. kesäkuuta 2013 julkistamattomalla siirtosummalla. Hän oli ensimmäinen pelaajahankinta, jonka David Moyes teki ManU:n managerina. Kauden 2014–2015 Varela pelasi lainasopimuksella Real Madridin reservijoukkueessa Castillassa.


title: Caritas

text: Caritas voi tarkoittaa ainakin seuraavia asioita:


title: Sotla

text: Sotla tai Sutla on joki, joka pääasiassa toimii Slovenian ja Kroatian välisenä rajana. Se on Tonavaan laskevan Savan sivujoki. Sotla on 89 kilometriä pitkä ja sen valuma-alue on 584 neliökilometriä. Valuma-alue ulottuu sekä Slovenian että Kroatian puolelle. Joen alkulähde on 580 metrin korkeudella, ja sen suu on 135 metrin korkeudella.


title: Sotla

text: Sotlan hydrologista valvomista hoitaa tätä nykyään Zelenjakin asema Kroatiassa.


title: Sotla

text: Joen valuma-alueen pinta-alasta Kroatiassa ja Sloveniassa on erilaisia tietoja. Kroatian puoleisen valuma-alueen pinta-alaksi ilmoitetaan joko 343 km² tai 455 km². Slovenian puoleisen valuma-alueen pinta-alaksi ilmoitetaan joko 477 km² tai 451 km².


title: Sotla

text: Vuonna 1981 perustettu Kozjen luonnonsuojelualue sijaitsee Sotlan länsipuolella, Sloveniassa. Kozjen luonnonsuojelualue kattaa 206 km², mukaan lukien Sotlan kosteikkoja. Kosteikoissa elää yli 120 lintulajia ja kasvaa 950 eri lajia putkilokasveja.


title: Pysäköintitutka

text: Pysäköintitutka tai pysäköintiavustin (engl. "parking assist") on ajoneuvon pysäköimistä avustava järjestelmä. Se toimii ajoneuvon perä- ja/tai etuosassa olevien anturien lähettämien signaalien avulla. Signaalit kimpoavat esteistä takaisin kaikuluotauksen tavoin, josta järjestelmä määrittää etäisyyden esteeseen. Mikäli este on liian lähellä ajoneuvoa, kuljettajaa varoitetaan äänimerkillä. Ajotietokoneen näyttöruudussa saattaa myös näkyä tarkka etäisyys esteeseen.


title: Pysäköintitutka

text: Uusimmissa automalleissa pysäköintitutka kuuluu yleensä vakiovarustukseen, mutta vanhempaan malliin voi asentaa jälkiasenteisen tutkan.


title: Pronssisoturit

text: Pronssisoturit on Michelle Paverin kirjoittama fantasiakirjasarja, joka kertoo ajasta 1500 vuotta ennen ajanlaskun alkua, välimeren pronssikaudesta. Kirja kertoo köyhän 12-vuotiaan pojan, Hylaksen seikkailusta muinaisessa Kreikassa.


title: Pronssisoturit

text: Kirjasarja alkaa kohdasta, jossa varikset ovat tappaneet Hylaksen koiran, Nopsan ja ovat hänen kannoillaan.


title: Pronssisoturit

text: 12-vuotiaan köyhän hyljeksityn pakkotyöläisen pojan, Hylaksen, leirille hyökkää tuntemattomasta syystä Varisten armeija. Varikset tappavat Hylaksen koiran Nopsan ja hänen pikkusiskonsa Issi katoaa salaperäisesti. Hylas kuitenkin onnistuu pakenemaan variksia. Pakoon päästyään Hylas alkaa etsimään Issiä sekä selvittämään Varisten taustoja ja sitä miksi Varikset ovat hänen perässään. Hän epäilee että Issi saattaisi olla toisella puolella saarta, mutta hän ei voi kulkea saaren lävitse jäämättä kiinni. Sen sijaan hän onnistuu ryöstämään laivan, jolla hänen on tarkoitus päästä saarensa toiselle puolelle, mutta sen sijaan hän eksyykin avomerelle ja löytää itsensä pian autiolta saarelta.


title: Pronssisoturit

text: Samalla Pirra-niminen 12-vuotias kuninkaallinen tyttö pakenee omaa perhettänsä pakkoavioliiton takia. Hän ei ikinä elämänsä aikana ole saanut elää kotinsa muurien ulkopuolella, vaan häntä ollaan aina tiukasti vartioitu. Eräänä päivänä hän onnistuu livahtamaan vartijoita pakoon vapauteen. Hän löytää muuan kalastajan, joka ottaa hänet mukaansa. Kalastaja kuitenkin sanoo ettei suostu kuljettamaan tyttöä kauas ja jättää hänet lopulta autiolle saarelle jossa Hylas on.


title: Hollanninpeltopyykoira

text: Hollanninpeltopyykoira ("drentse patrijshond") on alankomaalainen koirarotu, joka tunnettiin aiemmin suomeksi nimellä drentschenpeltopyykoira. Rodun kotimaassa on tällä hetkellä noin 5000 yksilöä ja Suomeen on rekisteröity yhteensä 6 koiraa.


title: Hollanninpeltopyykoira

text: Hollanninpeltopyykoira edustaa fenotyypiltään spanielin ja setterin välimuotoa, ja se kuuluukin luokitukseltaan "spanielityyppisiin mannermaisiin kanakoiriin". Se muistuttaa ulkoisesti jonkin verran toista alankomaalaista 7-ryhmän rotua stabyhounia. Karvapeite on keskipitkä, eturinnassa karva on pidempää ja raajoissa se muodostaa hapsut. Väritys on valkoinen joko ruskein tai oranssein merkein. Yleisin väritys on valkoinen suurin ruskein laikuin, joita kutsutaan "laatoiksi". Tavallisesti hännän yläpuolella on laatta, joka kattaa koko alaselän. Mantteli (suuri koko selän halki kulkeva yhtenäinen värialue) sallitaan, muttei ole toivottava. Säkäkorkeus vaihtelee 55-63 cm välillä.


title: Hollanninpeltopyykoira

text: Hollanninpeltopyykoira on uskollinen, perheeseensä vahvasti kiintynyt ja erityisesti lapsia kohtaan lempeä. Se on kuitenkin ennen kaikkea monipuolinen metsästyskoira, erinomainen sekä seisovana että noutavana lintukoirana. Sen pääasiallista riistaa ovat kana- ja sorsalinnut, mutta sillä voidaan metsästää yhtä hyvin myös pieniä nisäkkäitä, kuten kaniinia, jänistä ja kettua. Se pystyy työskentelemään niin pelloilla kuin marskimaalla ja ylängöilläkin, ja sillä on tapana kulkea aseen kantaman päässä. Työssään se on perusteellinen ja nopea, ja tehokkuutensa ansiosta se on saavuttanut kotimaassaan aseman suosituimpana lintukoirana. Vaikka sillä on voimakas metsästysvietti, on se tavallisesti kotioloissa rauhallisempi kuin moni muu metsästyskoira.


title: Hollanninpeltopyykoira

text: Rotu on kotoisin Alankomaiden koillisosassa sijaitsevasta Drenthen provinssista, jossa se toimi kaupunginjohtajien, maanviljelijöiden ja maanomistajien metsästyskoirana. Sen odotettiin noutavan monipuolisesti kaikenlaista riistaa, minkä lisäksi se toimi yleiskoirana aina vartioinnista ja kärryjen vedosta lasten leikkitoveriksi. Sen juuret johtavat 1500-luvun espanjalaisiin "spioenen"- eli "spanjoelen"-koiriin, jotka saapuivat maahan Ranskan kautta. Alankomaissa näitä koiria alettiin kutsua peltopyykoiriksi, ja ne ovat sukua pienimünsterinseisojalle ja ranskanspanielille.


title: Hollanninpeltopyykoira

text: Peltopyykoiria on ollut todistettavasti olemassa jo vuosisatojen ajan, ja niitä on kuvattu monissa vanhoissa maalauksissa. Esimerkiksi Gabriel Metsun 1600-luvun puolivälissä maalaamassa "The Hunter's Present" -taulussa peltopyykoira nojaa metsästäjän polvea vasten samalla kun tämä ojentaa naiselle peltopyyn. Koira on niin kookas ja vankkarakenteinen, että se olisi voinut mahdollisesti vetää kärryjä. Vastaavasti paljon pienempi ja kevyempi mutta muutoin samantyyppinen koira on kuvattu saman taiteilijan toisessa teoksessa "The Poultry seller" vuodelta 1662, mikä todistaa kuinka epäyhtenäinen varhainen rotutyyppi oli. Myös tässä maalauksessa naiselle annetaan lintu, jota koira tarkastelee epäluuloisena.


title: Hollanninpeltopyykoira

text: Vaikka Raad van Beheer op Kynologisch Gebied (Alankomaiden Kennelliitto) tunnusti hollanninpeltopyykoiran virallisesti roduksi vasta vuonna 1943, oli se säilynyt kotiseudullaan erillisenä, muiden rotujen vaikutukselta puhtaana maatiaistyyppinä jo vuosisatojen ajan. FCI hyväksyi rodun sen kotimaan rotumääritelmää noudattaen ja myös kotimaan pyynnön mukaan rotumääritelmää tarpeen vaatiessa päivittäen. Myös United Kennel Club on tunnustanut sen, joskin käyttää edelleen jo vanhentunutta vuoden 1994 FCI-rotumääritelmää. Lisäksi marraskuussa 2010 American Kennel Club hyväksyi hollanninpeltopyykoiran mukaan jalostuskannan perustamisohjelmaansa ("Foundation Stock Program"), minkä myötä rekisteröidyt yksilöt ovat saaneet osallistua AKC:n järjestämiin tapahtumiin kuten metsästyskokeisiin ja agility-kilpailuihin vuodesta 2011 alkaen. Virallisia rotuyhdistyksiä on nykyisin Alankomaiden lisäksi Belgiassa, Tanskassa ja Pohjois-Amerikassa.


title: Hollanninpeltopyykoira

text: Suurimpiin terveysongelmiin kuuluvat progressiivinen verkkokalvon surkastuminen (PRA) ja perinnöllinen stomatokytoosi.


title: Hollanninpeltopyykoira

text: Rotu on onnellisimmillaan päästessään metsästämään, ja se nauttii muutenkin ihmisen kanssa luonnossa liikkumisesta. Vaikka se kotiin tullessaan käykin rauhaisasti makuulle, sitä ei tule sekoittaa sohvakoiraan - se kärsii, jos ei saa riittävästi liikuntaa.


title: Setteri

text: Setteri on eräs lintukoiratyyppi. Setterirodut ovat:


title: Proarticulata

text: Proarticulata on sukupuuttoon kuollut eläinkunnan pääjakso, joka eli ediacarakauden merissä noin 555 miljoonaa vuotta sitten.


title: Suomen kylvösiemenyhdistys

text: Suomen kylvösiemenyhdistys oli 1904 perustettu ja 1906–1918 toiminut järjestö peltokasvien kylvettäväksi tarkoitettujen siementen laadun parantamiseksi. Sen toimintamuotoja olivat vertailevat viljelykokeet, kasvinjalostus, neuvontatyö, näytekenttien ja siemennäyttelyiden järjestäminen sekä siemenpuhdistamoiden ja siemenviljelypiirien perustaminen. Näytekenttä on maatalousmaan alue, jossa viljellään malliksi kasveja jonkin viljelymenetelmän tunnetuksi tekemiseksi. Yhdistyksellä oli oma koeasema Korson rautatieaseman lähellä sekä pysyvä koekenttä sekä Ylitorniolla että Alatorniolla. Korsossa toimi 1910–1916 myös kylvösiemenyhdistyksen siementarkastuslaitos.


title: Sininen harhailija

text: Siniset harhailijat ("Blue stragglers"; BSS) ovat pääsarjaan kuuluvia tähtiä avoimissa tai pallomaisissa tähtijoukoissa. Nimensä siniset harhailijat ovat saaneet sinisestä väristään ja siitä, että ne ovat kehityksessä jäljessä naapureitaan. Niiden luminositeetti on suurempi ja spektriluokka sinisempi kuin muut tähtijoukon tähdet pääsarjan kurvissa. Sinisiä harhailijoita havaittiin ensi kerran vuonna 1953 M3-tähtijoukossa. Yleisten tähtien kehityksen teorioiden mukaan tähden sijainnin Hertzsprungin–Russellin kaaviossa pitäisi riippua melkein yksinomaan sen massasta ja iästä. Tähtijoukossa kaikki tähdet muotoutuvat suunnilleen samanaikaisesti, joten kaikkien tähtijoukon tähtien tulisi olla samalla H-R-diagrammin käyrällä riippuen vain tähden massasta ja iästä. Siniset harhailijat ovat poikkeus tästä säännöstä niiden ollessa muita joukon tähtiä kaksi-kolme kertaa massiivisempia. Ongelman ratkaisu liittyy läheisesti kahden tai useamman tähden vuorovaikutuksiin niissä tähtijoukoissa, joista sinisiä harhailijoita on löytynyt. Niitä pidetään useimmiten kahden tähden sulautumina..


title: Toukola (Viipuri)

text: Toukola oli vuonna 1924 perustettu kristillis-yhteiskunnallinen työkeskus Viipurissa. Se toimi kahtena osastona siten,että 1924 perustettu Länsi-Toukola sijaitsi Sorvalissa ja 1927 toimintansa aloittanut Itä-Toukola Kangasrannassa. Itä-Toukola sai oman talon 1935. Laitos toimi neljällä osa-alueella. Ensiksikin oli uskonnon parissa työskentelyä. Toinen haara oli sosiaalihuolto, jossa pidettiin yllä lasten poliklinikkaa, lastenhoidonneuvontaa, sairaanhoitoa ja lastentarhaa. Sivistystyöhön kuului vapaaopiston ylläpito. Neljäs osa-alue oli nuorisotyö, joka sisälsi kerhot, päiväkodin, kesäleirit ja kasvitarhan. Toukolan työkeskusta ylläpiti Paul von Nicolayn kristillis-yhteiskunnallisen työkeskuksen kannatusyhdistys.


title: Toukola (Viipuri)

text: Toisen maailmansodan jälkeen Itä-Toukolan toiminta siirtyi Kotkaan. Kotkan-Toukolan toimintamuotoja olivat kansalaisopisto, kerhokeskus ja lastentarha. Sen alaosasto Karhulan-Toukola sijaitsi Sunilassa ja sillä oli toimintaa samoilla aloilla. Toimintaa järjestävä Toukolan Setlementtiyhdistys asetettiin konkurssiin 2011. Entisen Länsi-Toukolan toiminta siirtyi Jyväskylään, jossa se toimi nimellä Jyvälä. Jyvälä aloitti toimintansa 1941. Tämän kristillis-yhteiskunnallisen työkeskuksen toimintoja olivat vapaaopisto ja ompeluammattikoulu. Nykyisin Jyvälän kansalaisopiston toiminnasta vastaa Jyvälän setlementti ry.


title: Hadži Murat

text: Hadži Murat (, avaariksi XIажи Мурад; 1790-luvun lopulla Dagestanin Hunzahissa – 5. toukokuuta 1852 Nuhan lähellä Azerbaidžanissa) oli yksi Dagestanin vuoristokansojen johtajista heidän taistelussaan venäläisiä valloittajia vastaan 1800-luvun puolivälissä.


title: Hadži Murat

text: Hadži Murat kasvoi Avarian kaaniperheessä. Hän osallistui veljensä Osmanin kanssa imaami Gamzat-bekin vastaiseen salaliittoon vuonna 1834 ja hallitsi sen jälkeen Avariaa yhdessä venäläisten asettaman Ahmedhanin kanssa. Vuonna 1836 venäläiset syyttivät Hadži Muratia yhteyksistä Šamiliin ja pidättivät hänet. Hadži Murat pakeni Tselmesin kylään ja liittyi Šamilin joukkohin. Vuonna 1843 Šamil teki hänestä Avarian käskynhaltijan ("naib"). Vuonna 1851 Hadži Muratin välit Šamiliin rikkoutuivat ja hän pakeni Tšetšeniaan siirtyen venäläisten puolelle. Sittemmin hän pakeni jälleen vuorille ja sai surmansa tulitaistelussa.


title: Hadži Murat

text: Hadži Muratin tarina on suosittu aihe Kaukasian kansanperinteessä. Leo Tolstoi on kirjoittanut hänestä samannimisen pienoisromaanin.


title: Vanginvesi

text: Vanginvesi on Keski-Suomessa oleva pieni ja sokkeloinen virtaveden muodostama järvi, jonka kautta Pesiäissalmeen tuleva Konneveden vesi laskee Korholankoskien kautta Kynsiveteen. Se kuuluu Suomen Natura 2000 -alueisiin. Järvi muodostuu itäisestä ja läntisestä osasta, joiden välillä vedet tekevät lähes täyskäännöksen kiertäessään Suorttaniemen. Vanginvesi-nimeä on pyritty selittämään monenlaisilla tarinoilla, mutta varmaa tietoa nimen synnystä ei ole.


title: Vanginvesi

text: Vanginveden Natura-alueeseen kuuluu koskijaksoja ja Leppäveden-Kynsiveden vesistöalueen vesialueita. Alue muodostuu peräkkäisistä hitaasti virtaavista altaista, joiden välissä on varsin voimakkaasti virtaavia koskia. Veden laatu on alueen vaikutuspiirissä olevista kalanviljelylaitoksista huolimatta säilynyt hyvänä. Vanginvesi kuuluu ruokojärviin. Tyypin tunnuslaji järviruoko muodostaa järvessä paikoin laajoja kasvustoja. Vesikasvillisuus suojaisissa salmissa ja lahdissa on varsin runsasta. Sen lajisto on tyypillistä selkävesien lajistoa, kuten palpakot, järvisätkin, pohjanlumme ja ulpukka. Hiekkarannoilla tavataan myös nuottaruohoa ja järvikortetta. Linnusto on tyypillistä karujen vesien lajistoa: kuikka, tukkakoskelo, kala- ja selkälokki ja kalatiira. Alueella on arvoa myös järvitaimenen ja harjuksen elinympäristönä.


title: Vanginvesi

text: Vanginvesi on osa Konneveden–Laukaan melontareittiä. Yksi sen taukopaikoista on Pesiäissalmessa.


title: Keltaperämedestäjä

text: Keltaperämedestäjä ("Anabathmis reichenbachii") on medestäjien heimoon kuuluva varpuslintu.


title: Keltaperämedestäjä

text: Keltaperämedestäjää tavataan Afrikan keskiosissa sekä Länsi-Afrikan etelärannikolla. Lajin on kuvattu olevan yleinen Kamerunissa, paikallisesti hyvin yleinen Kongon tasavallassa ja muualla sen levinneisyysalueella usein harvinainen. Sen kannankehitys on vakaa, ja se on luokiteltu elinvoimaiseksi.


title: Hotel Transylvania

text: Hotel Transylvania on vuonna 2012 ensi-iltansa saanut Genndy Tartakovskyn ohjaama kolmiulotteinen animaatioelokuva.


title: Hotel Transylvania

text: Elokuva kertoo kreivi Draculasta, joka omistaa hirviöille tarkoitetun hotellin ja yrittää suojella tytärtään ihmisten maailmalta. Päivää ennen Draculan tyttären, Maviksen syntymäpäivänä hotelliin ilmestyy ihminen, Jonathan. Dracula yrittää päästä eroon Jonathanista, mutta Mavis ehtii ihastua tähän. Dracula käskee Jonathania lähtemään hotellista. Ennen lähtöään, Jonathan tunnustaa olevansa ihminen ja Draculan painostamana myös valehtelee vihaavansa hirviöitä. Kun Jonathan on jo lähdössä koko maasta, Dracula tajuaa virheensä ja lähtee hänen peräänsä. Dracula saa Jonathanin kiinni kun lento on jo lähtenyt, mutta hypnotisoi koneen lentäjän kääntämään koneen takaisin lentokentälle. Lopulta Dracula hyväksyy Mavisin ja Jonathanin rakkauden.


title: Keltarintamedestäjä

text: Keltarintamedestäjä ("Anabathmis newtonii") on medestäjien heimoon kuuluva varpuslintu.


title: Keltarintamedestäjä

text: Keltarintamedestäjää tavataan kotoperäisenä Sao Tomella. Lajin on kuvattu olevan yleinen, ja sen kannankehitys on vakaa. Vaikka sen levinneisyysalue onkin pieni, ei sen uskota olevan vaarassa, ja laji on luokiteltu elinvoimaiseksi.


title: Karjurock

text: Karjurock on suomalainen vuodesta 2007 asti järjestetty rockfestivaali. Se järjestetään heinäkuun lopulla Lokalahden Nopperlassa, noin 20 kilometriä Uudenkaupungin keskustasta.


title: Karjurock

text: Karjurock on kasvanut vuosien saatossa pienestä noin 700 kävijän kylätapahtumasta lähes 13 000 kävijää kesäfestivaaliksi. Tapahtuman kesto on kasvanut alun yhdestä päivästä kaksi- ja kolmepäiväiseksi. Karjulavalla ovat esiintyneet muun muassa Apocalyptica, Lordi, Eppu Normaali, Cheek, Apulanta, Popeda, J. Karjalainen, Haloo Helsinki!, Klamydia ja Kotiteollisuus.


title: Karjurock

text: Tapahtuman järjestää South Festivals Oy.


title: Karjurock

text: Ensimmäinen Karjurock järjestettiin vuonna 2007 ja tapahtuma oli tuolloin yksipäiväinen (28. heinäkuuta).


title: Karjurock

text: Esiintyjinä nähtiin bilebändi Dinturist, Kike Elomaa ja Irwin Goodmania 2000-luvun malliin soittanut Karjalankannas sekä DJ-Jarcco.


title: Karjurock

text: Festivaalin kävijämääräksi laskettiin noin 600–800 henkilöä.


title: Karjurock

text: Toisen kerran järjestetty Karjurock jatkoi yksipäiväisenä, mutta tapahtuma-aikaa pidennettiin entisen kahdeksan tunnin (klo 17–02) sijaan 15-tuntiseksi (klo 12–03).


title: Karjurock

text: Esiintyjinä nähtiin ensimmäisenä vuonna mukana olleiden Kike Elomaan, Dinturistin sekä DJ Jarccon lisäksi Frederik, RainioBros, Groove President, Sepi Kumpulainen, Jailbreak, The Override ja Holysmoke.


title: Karjurock

text: Toisena toimintavuotenaan festivaalin kävijämäärä kasvoi 1 500–2 000 kävijään.


title: Karjurock

text: Karjurock järjestettiin kaksipäiväisenä (10.–11. heinäkuuta).


title: Karjurock

text: Perjantaipäivän artisteina nähtiin Dingo, Sepi Kumpulainen, HALO, Mustat Enkelit, The Freza sekä Kike Elomaa ja DJ Jarcco. Lauantaina Nopperlan maalaismiljöössä esiintyivät Anna Abreu, Aikakone, Matti Nykänen, Kehä 4, Flash Rock ja Dinturist.


title: Karjurock

text: Festivaalin kävijämäärä nousi 3 000 kävijään.


title: Karjurock

text: Karjurock oli kolmipäiväinen (16.–18. heinäkuuta). Esiintyjät olivat aiempia vuosia nimekkäämpiä ja Nopperlassa esiintyi ensimmäisen kerran myös ulkomainen artisti.


title: Karjurock

text: Perjantain nimiä olivat Eppu Normaali, Hurriganes ja Peer Günt. Lavalla nähtiin myös Heavenly Place, Raggars ja The Override. Lauantaina lavalla nähtiin ruotsalainen eurodanceartisti Pandora, jonka lisäksi lauantaina esiintyivät Pelle Miljoona & United, Vicky Rosti & Menneisyyden Vangit, Turo’s Hevi Gee, The Moistmaker, Routalempi sekä aiemmilta vuosilta tutut Sepi Kumpulainen ja Dinturist. Sunnuntaina Karjurockissa esiintyivät Dr.Doctor, Kike Elomaa, Tauski Peltonen sekä The Freza.


title: Karjurock

text: Kolmipäiväisen festivaalin yhteenlaskettu kävijämäärä kipusi 5 000 kävijään.


title: Karjurock

text: Karjurock jatkoi kolmipäiväisenä festivaalina (15.–17. heinäkuuta).


title: Karjurock

text: Perjantaina esiintyivät Suurlähettiläät ja Mamba sekä Jean S. Karjurock-debyyttinsä tekivät myös Janne Hurme, Eurooppa 3 ja Kai Merilä Rock’n Cover Band. Lauantaina Karju-lavalla nähtiin Kotiteollisuus, Negative, Irina, Hausmylly, Legendary Danny Show, Vilperin Perikunta ja Human Temple sekä Dinturist. Karjurockin sunnuntai oli pyhitetty koko perheen piknik-päiväksi ja tarjolla oli muun muassa maalaisdiskoa.


title: Karjurock

text: Festivaalilla vieraili 6 000 kävijää.


title: Karjurock

text: Karjurock järjestettiin 20.–22. heinäkuuta eli Lokalahden Nopperlan maalaismaisemissa juhlittiin taas aiempien vuosien tapaan sekä perjantaina, lauantaina että sunnuntaina.


title: Karjurock

text: Perjantain päälavan esiintyjinä nähtiin Apulanta, Klamydia, Jukka Poika & Sound Explosion Band sekä australialaisbändi The Happy Endings. Lauantaina maalaisidyllin maisemaa värittivät Lordi, Kilpi, soolouralle lähtenyt Lauri Tähkä, Paula Koivuniemi, Muska ja Isak Rothovius. Sunnuntaina festivaaliviikonlopun pääesiintyjänä oli Apocalyptica. Karjurockin päälavalla esiintyivät sunnuntaina myös Magna Vice ja Sextans.


title: Karjurock

text: Uutuutena vuoden festivaalilla nähtiin niin sanottu pikkulava, jolla esiintyivät viikonlopun aikana Corona Skies, Planet Fallout, The Spyro, The 5th of April, E-135, Dinturist, Noora Salminen, Kai Merilä Rock’n Cover Band, Motorcycles Rockband, Los Bibbalos, Dr. Doctor, After Wildfire, Harmi, Gangster of Love ja Human Temple.


title: Karjurock

text: Festivaalia seurasi 9 500 henkeä.


title: Karjurock

text: Festivaali järjestettiin kaksipäiväisenä (19.–20. heinäkuuta).


title: Karjurock

text: Perjantaina päälavalla oman keikkansa kävivät esittämässä Popeda, Cheek, Paula Koivuniemi, Petri Nygård, Peer Günt ja The 5th of April. Lauantaina päälavalla esiintyivät Haloo Helsinki!, Don Johnson Big Band, Elonkerjuu, J. Karjalainen, Mariska & Pahat Sudet sekä Dinturist, Dr. Doctor ja Kai Merilä Rock’n Cover Band. Myös jättiteltan suojiin siirtyneellä pikkulavalla esiintyivät Alice Airbuzz, Viper Arms, Grammers ja Jailbreak sekä Raaka-Aine.


title: Karjurock

text: Tapahtuman juonsivat DJ Jarcco ja Iriz Silander. Kaksipäiväisyydestä huolimatta syntyi aikojen yleisöennätys, 12 000 henkeä.


title: Karjurock

text: Karjurock järjestettiin 18.–20. heinäkuuta.


title: Karjurock

text: Perjantaina päälavalla esiintyivät JVG, Paula Koivuniemi, Anna Abreu, Yö ja The 5th of April. Pikkulavan esiintyjiä olivat Dr. Doctor, Mursusikari, Snake Bait ja Soulless Soul. Lauantain päälavan artisteja olivat Freeman ja Jimmy Cola, Dinturist, Elastinen, Suvi Teräsniska, Stratovarius, Helloween (pääesiintyjä) ja Jussi ja Ressu. Pikkulavalla esiintyivät Aamuyön Sirkus, Overnight Sensation, Kai Merilä Rock'n Cover Band, Jail Break, Array, Hangman's Voodoo, Stone Monolith ja Nitroforce 9. Sunnuntain ainoa esiintyjä oli Mikko Alatalo.


title: Karjurock

text: Kävijöitä festivaalilla oli noin 12 000.


title: Karjurock

text: Las Ketchup, E-Rotic ja Waldo’s People, Popeda, Mira Luoti, Kasmir, Juha Tapio, Klamydia, Neljä Ruusua, Teflon Brothers, Egotrippi, Petri Nygård ja Agents.


title: Valkealan Kiekko

text: Valkealan Kiekko on kouvolalainen jääkiekkoseura, joka pelaa Jääkiekon II-divisioonan 1-lohkossa.


title: Folke

text: Folke on Pohjoismaissa miehen, mutta Saksassa naisen etunimi. Nimi on lyhentymä saksalaisista Volk -alkuisista nimistä, joissa esiintyvä sana Volk merkitsee kansaa tai väkeä. Nimi on ollut käytössä jo keskiajalla.


title: Folke

text: Suomessa nimi Folke on vuoden 2016 loppuun mennessä annettu Väestörekisterikeskuksen tietojen mukaan 678 henkilölle. Folken nimipäivä on suomenruotsalaisen kalenterin mukaan 27. tammikuuta.


title: Ranskan naisten jääkiekkomaajoukkue

text: Ranskan naisten jääkiekkomaajoukkue edustaa Ranskaa kansainvälisissä kilpailuissa. Joukkuetta hallinnoi Ranskan jääkiekkoliitto ja sen valmentajana toimii Grégory Tarle.


title: Ranskan naisten jääkiekkomaajoukkue

text: Ranskalla on noin 2 200 naisjääkiekkoilijaa.


title: Afrikaniroko

text: Afrikaniroko ("Milicia excelsa") eli fustikki on mulperikasvien ("Moraceae") heimoon kuuluva Keski-Afrikassa tavattava puu. Sen oliivinvihreä puuaines, "kambala" eli "odoume" eli "odum", on kestävää, ja sitä käytetään muun muassa veneenrakennuksessa sekä ikkunoissa, ovissa ja kalustepuuna.


title: Hjalmar Stenholm

text: Alfred Hjalmar Stenholm (1. toukokuuta 1887 Tuusula – 5. heinäkuuta 1955 Helsinki) oli suomalainen kuvanveistäjä ja muotokuvamaalari.


title: Hjalmar Stenholm

text: Kuvanveiston ja tilausmuotokuvien lisäksi hän maalasi niin sanottua toritaidetta elättääkseen kuusilapsisen perheensä. Tunnetuin hänen töistään on veistos Aleksis Kivestä, joka syntyi Kiven veljen tyttären Agnes Karoliina Vidingin avustuksella. Teos on nähtävillä Aleksis Kiven kuolinmökissä Tuusulassa. Hän signeerasi työnsä aina nimellä Hj Stenholm.


title: Hjalmar Stenholm

text: Myöhemmin hän oli avustamassa Wäinö Aaltosta, Helsingin Rautatientorilla olevan Aleksis Kiven muistopatsaan tekemisessä ja teki kyseiseen teokseen Aleksis Kiven pään. Hänen taulujaan sekä veistoksia on näkynyt 1930- ja 1940-luvun suomalaisissa elokuvissa.


title: Hjalmar Stenholm

text: Stenholm opiskeli Suomen taideyhdistyksen piirustuskoulussa vuosina 1907–1908, ja mallikoulussa 1908-1910. Hänet on haudattu Helsingin Malmin hautausmaalle.


title: Liesvesi

text: Liesvesi on Keski-Suomessa oleva keskikokoinen järvi, jonka kautta Kellankoskesta tuleva Konneveden vesi laskee Vanginveteen. Sen muodostaa lähivesiensä kanssa Vanginveden–Liesveden lähialueen, jossa on alkuperäisinä kalalajeina ahven, hauki, kuore, muikku ja säyne sekä siirrettyinä ankerias ja harjus.


title: Liesvesi

text: Liesvesi on osa Konneveden–Laukaan melontareittiä. Yksi sen taukopaikoista on Liesveden laskujoella Pesiäissalmessa.


title: Oikeusrekisterikeskus

text: Oikeusrekisterikeskus (ORK, , ) on 1.3.1996 toimintansa aloittanut Suomen oikeusministeriön alainen viranomainen, joka vastaa sakkojen ja vastaavien maksujen täytäntöönpanosta sekä oikeusministeriön tietojärjestelmien ja rekisterien ylläpidosta.


title: Oikeusrekisterikeskus

text: Oikeusrekisterikeskus on oikeusministeriön alainen valtion virasto, jonka tehtävänä on huolehtia sakkoihin ja vastaaviin rikosoikeudellisiin seuraamuksiin liittyvistä täytäntöönpanotehtävistä sekä huolehtia oikeusministeriön hallinnonalan tietojärjestelmistä ja rekistereistä. Keskus esimerkiksi käsittelee pyramidihuijauksen tehneestä WinCapitasta tappioille jääneiden korvaushakemuksia ja ylläpitää muun muassa vaalitietojärjestelmää, rikosrekisteriä, sakkorekisteriä ja hallinnollisten seuraamusmaksujen rekisteriä sekä välittää tietoja näistä muille viranomaisille. Sen päätoimipaikka on ollut Hämeenlinnassa perustamisesta 1.3.1996 lähtien. Keskuksen bruttomenot vuonna 2017 olivat 14.6 miljoonaa euroa ja nettomenot 8.3 miljoonaa euroa.


title: Oikeusrekisterikeskus

text: Vuonna 2016 oikeusrekisterikeskuksella oli 135 työntekijää, joista 83 oli naisia ja 52 miehiä, ja henkilöstön keski-ikä oli 46,4. Keskuksen organisaatio on jaettu seuraavalla tavalla toimialoihin, yksiköihin ja ryhmiin maaliskuusta 2017 lähtien:


title: Oikeusrekisterikeskus

text:
Kansalais- ja viranomaispalvelut
Tietojärjestelmäpalvelut
Toiminnan tukipalvelut


title: Philly Joe Jones

text: Joseph Rudolf ”Philly Joe” Jones (15. heinäkuuta 1923 Philadelphia, Pennsylvania – 30. elokuuta 1985 Philadelphia, Pennsylvania) oli yhdysvaltalainen jazzrumpali, joka tunnetaan yhtenä hard bop -tyylisuunnan kehittäjistä. Jones nousi kuuluisuuteen Miles Davisin 1950-luvun kvintetissä ja soitti myös muun muassa John Coltranen, Sonny Rollinsin, Lee Morganin ja Bill Evansin levyillä. Suosittuna sessiomuusikkona toimineen Jonesin rumputyöskentelyä kuullaan yli 500 äänilevyllä.


title: Philly Joe Jones

text: Joe Jones sai uransa alussa lisänimensä Philly Joe, jotta häntä ei sekoitettaisi Count Basien yhtyeessä soittaneeseen lähes samannimiseen rumpaliin ”Papa Jo” (oik. Jonathan) Jonesiin. Muusikkosukuun syntyneen pojan lähipiirissä kaikki soittivat pianoa, mutta Joe itse kiinnostui jo pienenä rummuista. Pianotunteja hän ehti kuitenkin ottaa sen verran, että koki niistä myöhemmin olleen paljon hyötyä musiikin ymmärtämisessä ja nuotintamisessa. Noin 10 vuoden iässä hän alkoi ottaa rumputunteja James Harrisilta, mutta osti ensimmäiset rumpunsa vasta asevelvollisuuden suoritettuaan. Raitiovaunua tuolloin työkseen ajanut Jones saattoi tarinan mukaan pysäyttää vaununsa Downbeat-jazzklubin eteen käydäkseen soittamassa hetken rumpuja.


title: Philly Joe Jones

text: Jones pääsi rumpaliksi Benny Golsonin yhtyeeseen ja uskalsi puolen vuoden jälkeen sanoutua irti kuljettajan työstään. Vuonna 1947 hän muutti New Yorkiin ja alkoi ottaa rumputunteja Cozy Colelta ja Charles Wilcoxonilta. Hänen esikuviaan olivat erityisesti Max Roach, Art Blakey ja Kenny Clarke. Hän soitti bebopia huippumuusikoiden kanssa New Yorkin klubeilla, mutta leipätyökseen kiersi maata Joe Morrisin rhythm & blues -tyylisessä yhtyeessä. Jones soitti sittemmin jonkin aikaa Duke Ellingtonin yhtyeessä kunnes pääsi Buddy Richin kokoonpanon kakkosrumpaliksi 1951, Richin keskittyessä yhtyeen johtoon, muutamiin rumpusooloihin ja jopa lauluun.


title: Philly Joe Jones

text: Jatkuvaan matkusteluun kyllästyneenä Jones hakeutui 1950-luvun alkuvuosina yhä enemmän sessiomuusikoksi. Hänestä tuli Blue Note- ja Riverside-levymerkkien vakiorumpali, joka työskenteli muun muassa pianistien Tadd Dameron ja Kenny Drew, saksofonistien Sonny Rollins, Hank Mobley, Art Pepper ja monien muiden 1950-luvun huippumuusikoiden kanssa.


title: Philly Joe Jones

text: Jones pitää uransa kiinnostavimpana kautena Miles Davisin yhtyessä soittamista vuosina 1954–1959, vaikka erosikin yhtyeestä moneen otteeseen koska ei olisi halunnut matkustaa niin paljon kuin yhtyeellä oli kysyntää. Huumeongelmien takia Jones erotettiin Davisin yhtyeestä 1959. Davisin lisäksi soittokumppaneita olivat noina vuosina saksofonistit John Coltrane ja Cannonball Adderley, pianisti Red Garland ja basisti Paul Chambers.


title: Philly Joe Jones

text: 1960-luvulle tultaessa Jonesin komppaava rumputyyli menetti suosiotaan solistisemman tyylin esiinmarssin myötä. Jones asui 1960-luvun lopulta alkaen Lontoossa ja Pariisissa, joissa hän opetti vispilätekniikkaa ja laati siitä oppiaineistoja. Vuonna 1972 hän palasi synnyinkaupunkiinsa Philadelphiaan, jossa asui loppuikänsä mutta teki sessiovierailuja puolentoista tunnin ajomatkan päässä sijaitsevaan New Yorkiin. Philadelphiassa hän kiinnostui fuusiojazzista yhtyeensä Le Grand Prix myötä, mutta kokoonpanon tyyli muuttui vähitellen takaisin perinteisemmän jazzin suuntaan.Chet Baker


title: Philly Joe Jones

text: Evans Bradshaw


title: Philly Joe Jones

text: Clifford Brown


title: Philly Joe Jones

text: Kenny Burrell


title: Philly Joe Jones

text: Joe Castro


title: Philly Joe Jones

text: Serge Chaloff


title: Philly Joe Jones

text: Sonny Clark


title: Philly Joe Jones

text: John Coltrane


title: Philly Joe Jones

text: Miles Davis


title: Philly Joe Jones

text: Kenny Drew


title: Philly Joe Jones

text: Bill Evans


title: Philly Joe Jones

text: Art Farmer


title: Philly Joe Jones

text: Red Garland


title: Philly Joe Jones

text: Benny Golson


title: Philly Joe Jones

text: Dexter Gordon


title: Philly Joe Jones

text: Bennie Green


title: Philly Joe Jones

text: Johnny Griffin


title: Philly Joe Jones

text: Ernie Henry


title: Philly Joe Jones

text: Elmo Hope


title: Philly Joe Jones

text: Freddie Hubbard


title: Philly Joe Jones

text: Milt Jackson and Wes Montgomery


title: Philly Joe Jones

text: Abbey Lincoln


title: Philly Joe Jones

text: Blue Mitchell


title: Philly Joe Jones

text: Hank Mobley


title: Philly Joe Jones

text: J.R. Monterose


title: Philly Joe Jones

text: Art Pepper


title: Philly Joe Jones

text: Bud Powell


title: Philly Joe Jones

text: Sonny Rollins


title: Philly Joe Jones

text: Archie Shepp


title: Philly Joe Jones

text: Jimmy Smith


title: Philly Joe Jones

text: Sonny Stitt


title: Philly Joe Jones

text: Clark Terry


title: Philly Joe Jones

text: Ben Webster


title: Philly Joe Jones

text: Phil Woods


title: Philly Joe Jones

text: Howard McGhee


title: Hippurihappo

text: Hippurihappo (CHNO) on amidiryhmän sisältävä aromaattinen karboksyylihappo. Yhdistettä käytetään muun muassa orgaanisen kemian synteeseissä ja lääketieteessä.


title: Hippurihappo

text: Huoneenlämpötilassa hippurihappo on valkoista kiinteää ainetta. Se liukenee veteen ja erityisesti kuumaan veteen. Myös etanoli liuottaa hippurihappoa, mutta bentseeni ja muut hiilivedyt eivät.


title: Hippurihappo

text: Erityisesti kasvinsyöjänisäkkäät syntetisoivat hippurihappoa maksassaan ja erittävät sen ulos elimistöstään virtsan mukana. Tämä on niiden tapa poistaa aromaattisten aminohappojen hajoamistuotteena muodostuvaa bentsoehappoa. Myös ihmisen maksa tuottaa hippurihappoa bentsoehapon ja glysiinin tai tolueenin ja glysiinin välisellä reaktiolla. Hippurihappoa esiintyy kasveissa ainakin amerikankarpalon ("Vaccinium macrocarpon") marjoissa.


title: Hippurihappo

text: Hippurihappoa valmistetaan glysiinin ja bentsoyylikloridin välisellä kondensaatioreaktiolla.


title: Keltainenmutakilpikonna

text: Keltainenmutakilpikonna ("Kinosternon flavescens") on myskikilpikonnalle sukua oleva kilpikonnalaji. Keltaisenmutakilpikonnan alalajeja ovat "K. f. flavescens", "K. f. stejnegeri" ja illinoisinkeltainenmutakilpikonna ("K. f. spooneri").


title: Keltainenmutakilpikonna

text: Yksilön pituus on 12–16 cm. Lajin nimi johtuu keltaisesta kurkusta. Kilpi on vihertävänruskea ja se on muodoltaan ovaalinmuotoinen ja matala. Kuono on terävä.


title: Keltainenmutakilpikonna

text: Lajia tavataan Yhdysvaltojen keski- ja eteläosissa ja Meksikossa. Sitä esiintyy matalikoissa ja ruohikoilla, myös preerialla ja autiomaassa.


title: Keltainenmutakilpikonna

text: Munia on 1–6, joskus jopa 9. Munimisesta poikasten kuoriutumiseen kuluu noin 75 vuorokautta.


title: Keltainenmutakilpikonna

text: Eläin syö enimmäkseen vedessä eläviä selkärangattomia eläimiä. Joskus se syö myös maalla eläviä selkärangattomia, kaloja, sammakkoeläimiä ja kasveja.


title: Osastonsihteeri

text: Osastonsihteeri on toimistotyöntekijä, joka työskentelee sosiaali- ja terveydenhuollossa. Työtehtävät vaihtelevat organisaation ja työyhteisön mukaan sisältäen asiakaspalvelua sekä kasvokkain että puhelimitse. Potilaskertomustekstien, lausuntojen ja lähetteiden puhtaaksikirjoittaminen sanelun mukaan ovat usein osastonsihteerin työtä. Lisäksi työhön kuuluu laaja-alaisesti potilashallintoon liittyviä toimistotehtäviä, esim. ajanvaraukset, laskutukseen vaikuttavat kirjaamiset, kokousmuistioiden laatiminen ja oman osaamisalan asiantuntijana toimiminen työryhmissä. Monipuolisessa ja vaihtelevassa työssä hyvät vuorovaikutustaidot, organisointikyky ja stressinsieto ovat tärkeitä ominaisuuksia.


title: Osastonsihteeri

text: Osastonsihteeri työskentelee useimmiten kunnan tai kuntayhtymän palveluksessa, ja vuonna 2012 osastonsihteeri-nimike oli noin 4 700 henkilöllä kunnan työntekijöistä (kuntatyonantajat.fi). Osastonsihteereitä työskentelee myös yksityisillä lääkäriasemilla. Työ on pääsääntöisesti päivätyötä.


title: Osastonsihteeri

text: Koulutusvaatimuksena erityisosaamista vaativaan osastonsihteerin työhön on tavallisesti toisen asteen tutkinto, esimerkiksi liiketalouden koulutusohjelmasta. Perehdyttäminen tapahtuu työpaikalla. Lähihoitajakoulutuksessa on asiakaspalveluun ja tietohallintoon suuntaava vaihtoehto. Lisäksi yksityiset toimijat järjestävät terveydenhuollon työtehtäviin suuntaavaa koulutusta. Valtakunnallista yhtenäisyyttä osastonsihteerin koulutuksessa ja koulutusvaatimuksissa ei ole.


title: Osastonsihteeri

text: Terveydenhuollon Sihteerit ry on osastonsihteerien etuja valvova ammatillinen yhdistys, jonka yksi tärkeimmistä tavoitteista on valtakunnallisesti yhtenäisen koulutuksen saavuttaminen. Terveydenhuollon Sihteerit ry toimii yhteistyössä Julkis- ja yksityisalojen toimihenkilöliiton Jytyn kanssa, mutta yhdistyksen jäsenyys ei edellytä tai poissulje minkään ammattiliiton jäsenyyttä.


title: Osastonsihteeri

text: Sosiaali- ja terveydenhuollon palvelurakenneuudistusta suunnitellaan parhaillaan, mikä saattaa vaikuttaa myös osastonsihteerin työtehtäviin ja asemaan tulevaisuudessa.


title: Olfaktometri

text: Olfaktometri eli odorimetri on koje, jolla mitataan hajun voimakkuutta tai hajuaistin herkkyyttä.


title: Terror Hungry

text: Terror Hungry on suomalaisen thrash metal -yhtye Lost Societyn toinen studioalbumi. Terror Hungry on julkaistu Pohjois-Amerikassa 1. huhtikuuta 2014 ja Euroopassa 4. huhtikuuta 2014 levymerkillä Nuclear Blast. Edeltäjäänsä Fast Loud Deathiin verrattuna albumi on tyylitään rankempi.


title: Terror Hungry

text: Albumin nimikkokappaleesta kuvattiin musiikkivideo.


title: Yhdystie 2640

text: Yhdystie 2640 on tie, joka kulkee Luvian "Kuussaarikosta" saman kunnan alueella sijaitsevaan "Väipäremäkeen". Tien pituus on 4 kilometriä.


title: Yhdystie 2640

text: Tie saa alkunsa Valtatien 8 ja Eurooppatien 8 risteyksestä Kuussaarikon kylänosan itäisiltä laitamilta. Sieltä tie kulkee ensin Kuussaarikon läpi, jonka jälkeen se sivuuttaa esimerkiksi Luvian jäähallin ja koulun, saapuen sen jälkeen Niementien risteykseen. Risteyksessä tie kääntyy koilliseen ja saapuu välittömästi Luvian keskustaan, jossa se ohittaa esimerkiksi Kuivalahdentien ja kirkon. Keskustan kaava-alueen jälkeen tie jatkuu koilliseen vielä noin 1,5 kilometrin verran, päättyen lopulta Valtatien 8 ja Eurooppatien 8 risteykseen Väipäremäkeen.


title: Yhdystie 2640

text: Tien osoitenimenä on Kuussaarikosta Niementien risteykseen saakka "Yhdystie" ja lopun matkan ajan "Kirkkotie".


title: Intiantähtikilpikonna

text: Intiantähtikilpikonna ("Geochelone elegans") on jättiläiskilpikonnien sukuun kuuluva laji.


title: Intiantähtikilpikonna

text: Lajin nimi johtuu kilven suomujen tähtimäisestä muodosta. Suomuissa on myös tähtimäisiä kuvioita, joissa on ruskealla pohjalla keltaista. Suomut ovat kohoumallisia ja muodostavat harjanteita. Jalat ovat talttamaiset. Intiantähtikilpikonna muistuttaa burmantähtikilpikonnaa ("Geochelone platynota").


title: Intiantähtikilpikonna

text: Intiantähtikilpikonnaa tavataan Etelä-Aasiassa, lähinnä Intian rannikkoseuduilla ja Sri Lankassa. Sitä esiintyy kuivilla alueilla.


title: Intiantähtikilpikonna

text: Munia on 2–20.


title: Intiantähtikilpikonna

text: Laji on etupäässä kasvissyöjä.


title: Taipaleenkylän taistelu

text: Taipaleenkylän taistelu ("myös nimellä Kivitaipaleen taistelu") oli 12.–14. lokakuuta 1944 käyty Lapin sodan taistelu.


title: Taipaleenkylän taistelu

text: Ylimaan taistelun jälkeen Saksan vuoristojääkärirykmentti 218 ja vuoristotiedustelupataljoona 99 ryhmittyivät viivytysasemiin Ranuantielle, Kivitaipaleen kylän maastoon. Kenraaliluutnantti Krakaun käskystä vuoristojääkärirykmentti aloitti perääntymisen Rovaniemelle, kun taas vuoristotiedustelupataljoona 99 ryhmittyi Perunkajärvelle puolustukseen. Kivitaipaleen pohjoispuolella suomalaisten taisteluosasto Kurenmaa pyrki saartamaan saksalaisjoukot paikallisten kyläläisten opastuksella. Samalla suomalaisten pääjoukko eteni tien suunnassa. Suomalaisjoukot koukkasivat Ranuantien itä- ja länsipuolelta metsien kautta, motittaen saksalaisten pataljoonan. Suomalaisten suunnitelma ei kuitenkaan onnistunut, sillä eräs suomalainen upseeri vaihtoi puolta ja kavalsi operaation saksalaisille. Tämän vuoksi vuoristojääkärirykmentti 218 palasi takaisin vapauttaakseen saarretut joukot, lisäksi saksalaiset saivat tykistön tukea Rovaniemeltä. Uupumuksesta ja ammuspulasta kärsivä suomalaisosasto joutui tunnin kestäneen yhteenoton jälkeen vetäytymään tieltä, ja saksalaiset saivat vapautettua toverinsa. Tämän jälkeen saksalaisjoukot perääntyivät Rovaniemelle. Vetäytyessään saksalaiset käyttivät poltetun maan taktiikkaa tuhoamalla sillat, katkaisemalla tiet, polttamalla taloja sekä miinoittamalla kylän lähiympäristöä.


title: Taipaleenkylän taistelu

text: Taistelusta on pystytetty muistomerkki Ranua – Rovaniemen tien itäpuolelle, noin 3-4 km Kivitaipaleen kylästä pohjoiseen.


title: Naskalilukkinen

text: Naskalilukkinen ("Arachnothera crassirostris") on medestäjien heimoon kuuluva varpuslintu.


title: Naskalilukkinen

text: Naskalilukkista tavataan Bruneissa, Indonesiassa, Malesiassa, Singaporessa ja Thaimaassa. Vaikka lajin kannankehitys on laskeva, ei sen uskota olevan vaarassa, ja laji on luokiteltu elinvoimaiseksi.


title: Yhdystie 2171

text: Yhdystie 2171 on tie, joka kulkee Eurajoen Irjanteelta saman kunnan alueella sijaitsevaan Lauhtuun. Tien pituus on 5 kilometriä.


title: Yhdystie 2171

text: Tie saa alkunsa Yhdystien 2170 risteyksestä Eurajoen Irjanteelta. Ensin tie läpäisee Irjanteen kyläkeskuksen noin kilometrin matkalta. Sitten tie jatkuu noin puoli kilometriä, jonka jälkeen se kohtaa Järvikyläntien risteyksen. Sieltä tie jatkuu havumetsän läpi noin 1,5 kilometrin verran, jonka jälkeen se päättyy Lauhtussa sijaitsevaan Valtatie 8:n ja Eurooppatie 8:n risteykseen.


title: Yhdystie 2171

text: Tien osoitenimenä toimii koko matkalta "Kämpäntie". Kämpäntien ja valtatien 8 risteyksessä sijaitseva entinen metsäkämppä, jossa on toiminut myöhemmin kahvilayritys, on yksi Vuojoen metsäradan varrella olleista metsäkämpistä ja ainoa niistä vielä jäljellä oleva.


title: Yhdystie 2171

text: Tien varrelle jääviin kohteisiin kuuluu Eurajoen seurakunnan käytössä oleva, vuonna 1953 rakennettu Irjanteen kappeli ja sen vieressä vuonna 1869 rakennettu kellotorni. Kappelia ympäröi Irjanteen uusi hautausmaa. Irjanteen kirkko vuodelta 1752, kellotapuli vuodelta 1758 ja sitä ympäröivä Irjanteen vanha hautausmaa ovat kylän keskustassa.


title: Pitkänokkalukkinen

text: Pitkänokkalukkinen ("Arachnothera robusta") on medestäjien heimoon kuuluva varpuslintu.


title: Pitkänokkalukkinen

text: Pitkänokkalukkista tavataan Bruneissa, Indonesiassa, Malesiassa ja Thaimaassa. Vaikka lajin kannankehitys on laskeva, ei sen uskota olevan vaarassa, ja laji on luokiteltu elinvoimaiseksi.


title: Rillilukkinen

text: Rillilukkinen ("Arachnothera flavigaster") on medestäjien heimoon kuuluva varpuslintu.


title: Rillilukkinen

text: Pitkänokkalukkista tavataan Bruneissa, Indonesiassa, Malesiassa, Thaimaassa ja Vietnamissa. Singaporesta se on hävinnyt. Vaikka lajin kannankehitys on laskeva, ei sen uskota olevan vaarassa, ja laji on luokiteltu elinvoimaiseksi.


title: Kultakorvalukkinen

text: Kultakorvalukkinen ("Arachnothera chrysogenys") on medestäjien heimoon kuuluva varpuslintu.


title: Kultakorvalukkinen

text: Pitkänokkalukkista tavataan Bruneissa, Indonesiassa, Malesiassa, Myanmarissa, Singaporessa, Thaimaassa ja Vietnamissa. Vaikka lajin kannankehitys on laskeva, ei sen uskota olevan vaarassa, ja laji on luokiteltu elinvoimaiseksi.


title: Filippiinienlukkinen

text: Filippiinienlukkinen ("Arachnothera clarae") on medestäjien heimoon kuuluva varpuslintu.


title: Filippiinienlukkinen

text: Filippiinienlukkista tavataan Filippiineillä. Lajin kannankehitys on vakaa, ja se on luokiteltu elinvoimaiseksi.


title: Tuhkalukkinen

text: Tuhkalukkinen ("Arachnothera modesta") on medestäjien heimoon kuuluva varpuslintu. Sitä on joskus pidetty samana lajina harmaalukkisen ("Arachnothera affinis") kanssa.


title: Tuhkalukkinen

text: Tuhkalukkista tavataan Kaakkois-Aasiassa. Alalajia "caena" tavataan Etelä-Myanmarissa ja Lounais-Thaimaassa, "modestaa" Malakan niemimaalla ja Borneossa ja "concoloria" Sumatralla.


title: Harmaalukkinen

text: Harmaalukkinen ("Arachnothera affinis") on medestäjien heimoon kuuluva varpuslintu.


title: Harmaalukkinen

text: Harmaalukkista tavataan Bruneissa, Indonesiassa, Malesiassa, Myanmarissa ja Thaimaassa. Singaporesta se on hävinnyt, mutta muuten lajia on kuvattu yleiseksi. Vaikka lajin kannankehitys on laskeva, ei sen uskota olevan vaarassa, ja laji on luokiteltu elinvoimaiseksi.


title: Viirulukkinen

text: Viirulukkinen ("Arachnothera magna") on medestäjien heimoon kuuluva varpuslintu.


title: Viirulukkinen

text: Viirulukkista tavataan Etelä-Aasian luoteisosissa, Etelä-Kiinassa ja Kaakkois-Aasiassa. Lajin kannankehitys on vakaa, ja se on luokiteltu elinvoimaiseksi.


title: Borneonviirulukkinen

text: Borneonviirulukkinen ("Arachnothera juliae") on medestäjien heimoon kuuluva varpuslintu.


title: Borneonviirulukkinen

text: Borneonviirulukkista tavataan kotoperäisenä Borneon saarella ja sitä esiintyy Indonesian ja Malesian alueilla. Lajin on raportoitu olevan paikallisesti yleinen. Vaikka sen kannankehitys on laskeva, ei lajin uskota olevan vaarassa, ja se on luokiteltu elinvoimaiseksi.


title: Käärmekurkilinnut

text:
Käärmekurkilinnut (Cariamiformes tai Cariamae) on lintujen lahko, jonka kaikki elävät lajit kuuluvat käärmekurkien (Cariamidae) heimoon. Siihen kuuluu esimerkiksi laji töyhtökäärmekurki ("Cariama cristata"). Vaikka käärmekurkilintuja on perinteisesti pidetty kurkilintujen alalahkona, sekä morfologiset että geneettiset tutkimukset osoittavat että ne muodostavat oman lahkonsa, joka yhdessä jalohaukkojen (Falconidae), papukaijalintujen (Psittaciformes) ja varpuslintujen (Passeriformes) kanssa muodostavat kladin Australaves.
Ensimmäinen tälle lahkolle kuulunut fossiili oli yksittäinen reisiluu Cape Lamb Memberin Lopez de Bertodanon muodostumasta, Vega Islandilta Etelämantereelta. Tämä myöhäiselle liitukaudelle, noin 66 miljoonaa vuotta sitten, ajoitettu yksilö on mahdoton erottaa nykyisistä käärmekurjista, ja kuului suurelle linnulle, jolla oli korkeutta metrin verran. Iästään ja alueellisesta levinneisyydestä päätellen se on saattanut olla sekä käärmekurkien, että hirmulintujen esi-isä.


title: 3x3 (koripallo)

text: 3x3 on koripallon muunnos, jota pelataan kolmehenkisillä joukkueilla yhteen koriin. Lajin säännöt eroavatkin monella tapaa normaalista koripallosta.


title: 3x3 (koripallo)

text: Lajin historia alkaa vuodesta 2007, jolloin FIBA päätti kokeilla lajia vuoden 2010 nuorten kesäolympialaisissa. Lajia kokeiltiin kuitenkin jo vuoden 2007 Asian Indoor Gamesissa, joissa Iran voitti turnauksen mestaruuden. Lisäksi lajia kokeiltiin Aasian nuorten kisoissa vuonna 2009 ja lopulta myös vuoden 2010 nuorten kesäolympialaisissa. Syksyllä 2010 kansainvälinen koripalloliitto asetti tavoitteekseen viedä lajin osaksi vuoden 2020 kesäolympialaisia.


title: 3x3 (koripallo)

text: Vuonna 2011 lajissa järjestettiin ensimmäistä kertaa nuorten arvokisat, kun Italiassa pelattiin alle 18-vuotiaiden maailmanmestaruudesta. Seuraavana vuonna järjestettiin ensimmäiset aikuisten maailmanmestaruuskilpailut Kreikassa. Mestaruuksiin nuorten kilpailuissa ylsivät tyttöjen sarjassa Espanja (2011) ja USA (2012, 2013), poikien sarjassa Uusi-Seelanti (2011), Serbia (2012) ja Argentiina (2013) sekä sekjoukkueiden sarjassa Ranska (2012). Ensimmäisen aikuisten maailmanmestaruuden vei nimiinsä Serbia miehissä, USA naisissa ja Ranska sekajoukkueiden sarjassa.


title: Perustuslaillinen konventti (Yhdysvallat)

text: Perustuslaillinen konventti () oli vuonna 1787 Philadelphiassa kokoontunut edustajakokous, joka laati Yhdysvaltain perustuslain. Perustuslaki korvasi aiemmat konfederaatioartiklat ja muutti Yhdysvallat löyhästä valtioliitosta tiiviimmäksi liittovaltioksi. Konventin myötä ensimmäisen kerran maailmassa otettiin valtionpääksi presidentti. Konventti työskenteli Pennsylvania State Housessa (nyk. Independence Hall) eli samassa rakennuksessa, jossa Yhdysvaltain itsenäisyysjulistus oli hyväksytty vuonna 1776.


text: Yhdysvaltain ensimmäisenä perustuslakina toimivat vuonna 1781 voimaanastuneet konfederaatioartiklat, jotka tekivät maasta pikemminkin osavaltioiden välisen valtioliiton kuin liittovaltion. Järjestelmä oli melko tehoton ja konfederaation kongressin arvovalta vähäinen, joten monet toivoivat vahvemman keskushallinnon luomista. Lisäksi maata vaivasivat taloudelliset vaikeudet, joiden seurauksena puhkesi talonpoikien levottomuuksia, kuten vuoden 1786 Shaysin kapina. Osa maan johtajista ja perustajista ei pitänyt siitä, että valta oli valunut osavaltioiden demokraattisesti valituille paikallisille elimille, ja he toivoivat vallankumouksen suunnan tarkistamista luomalla luja keskushallinto. Näin saataisiin turvattua paremmin sisäinen järjestys sekä paremmat mahdollisuudet toimivalle talous- ja ulkopolitiikalle ja alueelliselle laajenemiselle länteen. Toisaalta suuri osa talonpoikaisväestöstä ei halunnut valtiovallan vahvistamista, sillä he suhtautuivat epäluuloisesti kaupunkien ja rannikkoseudun porvareihin ja suurmaanomistajiin, joille vallan arveltiin keskittyvän. Jälkimmäiset piirit olivat juuri keskusvallan vahvistamisen vankimmat tukijat.


text: Uuden perustuslain säätämisen merkittäviä kannattajia olivat muun muassa vapaussodan ylipäällikkö George Washington, James Madison ja Alexander Hamilton. Washingtonin ja Madisonin aloitteesta Annapolisissa järjestettiin 1786 viittä osavaltiota edustanut kokous, jossa Hamilton esitti tiukkaa arvostelua maan poliittisten olojen kaoottisuudesta. Hamilton myös ajoi läpi päätöksen, jonka mukaan osavaltioiden pitäisi lähettää edustajansa seuraavana vuonna Philadelphiaan pohtimaan konfederaatioartiklojen muuttamista. Osavaltioiden edustajakokoukset valitsivat 74 edustajaa, joista Philadelphian konventtiin osallistui lopulta 55. He edustivat kahtatoista osavaltiota kolmestatoista. Rhode Island kieltäytyi lähettämästä edustajia, sillä se ei hyväksynyt konfederaatioartiklojen muuttamista.


text: Konventti avattiin 25. toukokuuta 1787, ja se totesi heti työnsä alussa, että konfederaatioartiklat olisi korvattava kokonaan uudella perustuslailla, joka tekisi maasta liittovaltion. Monet liittovaltiosuuntauksen vastustajista oli jätetty tai jättäytyneet vapaaehtoisesti syrjään konventin jäseniä valittaessa. Konventtiin kuuluivat muun muassa George Washington, James Madison, Alexander Hamilton, Benjamin Franklin, Robert Morris, John Dickinson, James Wilson, John Rutledge, Charles Pinckney, Oliver Ellsworth ja Gouverneur Morris. Washington valittiin konventin puheenjohtajaksi, mutta Madisonia pidettiin asiantuntemuksensa vuoksi sen johtavana hahmona.


text: Perustuslaillisen konventin esikuvina toimivat muun muassa Rooman tasavalta, Hollannin ja Sveitsin liittovaltiot, siirtomaa-ajan hallinnon perintö, John Locken filosofia sekä erityisesti Montesquieun vallan kolmijako-oppi.


text: Konventin työn pohjana toimi Madisonin laatima niin sanottu Virginian suunnitelma, jonka Edmund Randolph esitteli hyväksyttäväksi. Sen mukaan keskushallinnon ytimenä olisi kaksikamarinen kongressi, jossa alahuone edustaisi osavaltioiden asukkaita niiden väkiluvun mukaisissa suhteissa ja ylähuone olisi alahuoneen valitsema. Tämä järjestely olisi ollut epäedullinen pienille osavaltioille, koska ne olisivat jääneet kongressin molemmissa kamareissa vähemmistöön. William Paterson esitteli pieniä osavaltioita suosineen vaihtoehtoisen niin sanotun New Jerseyn suunnitelman, jonka mukaan kongressi olisi yksikamarinen ja kaikilla osavaltioilla olisi siellä yhtä suuri edustus. Konventti ratkaisi tulevan kongressin kokoonpanon kompromissina näistä kahdesta ehdotuksesta: kaksikamarisen kongressin alempi kamari eli edustajainhuone vastasi ensimmäistä ehdotusta (edustus väkiluvun mukaan) ja ylempi kamari eli senaatti jälkimmäistä (kaikilla osavaltioilla yhtä monta ääntä). Ratkaisu tunnetaan nimellä suuri kompromissi tai Connecticutin kompromissi, ja se perustui Oliver Ellsworthin ja Roger Shermanin tekemään sovintoehdotukseen. Kompromissiesitys hyväksyttiin konventissa 16. heinäkuuta.


text: Koventissa sovittiin myös, että edustajapaikkojen määriin ja vero-osuuksiin vaikuttavia osavaltioiden väkilukuja laskettaessa yksi orja vastaisi 3/5 valkoisesta miehestä. Orjakaupan kieltämisestä syntyi erimielisyyttä, joka ratkaistiin sopimalla, että kielto ei astuisi voimaan ainakaan ennen vuotta 1808.


text: Konfederaatioartikloista poiketen uudessa perustuslaissa kongressi sai oikeuden säätää osavaltioita sitovia lakeja ja määrätä niille veroja sekä päättää tulleista ja maksuista. Vallan kolmijako-oppi toteutettiin erottamalla lainsäädäntövalta kongressille, toimeenpanovalta presidentille ja oikeusvalta korkeimalle oikeudelle. Alexander Hamilton teki myös monarkiaa muistuttaneen esityksen, jota ei kuitenkaan hyväksytty. Presidentille annettiin kuitenkin vahvat valtaoikeudet ja hänestä tehtiin kongressista riippumaton. Perustuslaki ei perustunut kansansuvereniteettiajatukselle, vaan sisälsi monenlaisia järjestelyitä, jotka rajoittivat kansalaisten suoraa vaikutusta ja enemmistön valtaa. Perustuslain myöhempi muuttaminen tehtiin hyvin monimutkaiseksi ja vaikeaksi.


text: Konventin työ päättyi 17. syyskuuta. Kiista perustuslain hyväksymisestä loi Yhdysvaltoihin sen ensimmäisen varsinaisen puoluejaon, jaon liittovaltiota puolustaneisiin federalisteihin ja sitä vastustaneisiin antifederalisteihin, joiden mielestä perustuslaki olisi lopettanut vuoden 1776 vapauden ja demokratian hengen. Koska osavaltioiden edustajakokousten tiedettiin vastustavan uutta perustuslakia, konventti ei antanut sitä niiden ratifioitavaksi. Sen sijaan konventti määräsi – konfederaatioartiklojen vastaisesti – että osavaltioihin tulisi perustaa erityiset perustuslakikonventit, ja että perustuslaki tulisi voimaan kun se olisi ratifioitu yhdeksässä osavaltiossa. Raja saavutettiin kevään 1788 aikana, mutta perustuslailta puuttui vielä poliittisesti ja taloudellisesti merkittävien Virginian ja New Yorkin hyväksyntä. Virginia antoi hyväksyntänsä sillä ehdolla, että perustuslakiin lisättiin vielä Bill of Rights eli luettelo kansalaisvapauksista. Saatuaan siitä takeet Virginia ja New York ratifioivat perustuslain, minkä jälkeen sen katsottiin astuneen voimaan. Ensimmäiseksi presidentiksi valittiin Washington vuonna 1789. Virginialaisten vaatima kymmenkohtainen Bill of Rights liitettiin perustuslakiin vuonna 1791.


title: Tim Hardin

text: James Timothy ”Tim” Hardin (23. joulukuuta 1941 – 29. joulukuuta 1980) oli yhdysvaltalainen folk-laulaja ja lauluntekijä. Hänen tunnetuimpia laulujaan ovat ”If I Were a Carpenter”, ”Hang On to a Dream” ja ”Reason to Believe”, joista tuli hittejä sekä Hardinin että erityisesti muiden artistien esittäminä.


title: Tim Hardin

text: Hardin syntyi Oregonin osavaltion Eugenessä. Hän jätti high schoolin kesken ja liittyi Yhdysvaltain laivastoon, jonka mukana palveli Vietnamissa vuonna 1959.


title: Tim Hardin

text: Vuonna 1961 Hardin muutti New Yorkiin, jossa hän opiskeli jonkin aikaa näyttelemistä American Academy of Dramatic Arts -koulussa mutta tuli erotetuksi poissaolojen takia. Hän alkoi esiintyä Greenwich Villagen klubeilla.


title: Tim Hardin

text: Hardinin muutettua Bostoniin 1963 hänet löysi Erik Jacobsen, joka myöhemmin toimi muun muassa The Lovin’ Spoonfulin tuottajana. Hän onnistui neuvottelemaan Hardinille levytyssopimuksen Columbia Recordsin kanssa. Hardin muutti takaisin Greenwich Villageen aloittaakseen levytykset, jotka jäivät kuitenkin julkaisematta kun Columbia purki sopimuksen.


title: Tim Hardin

text: Hardin siirtyi länsirannikolle Los Angelesiin vuonna 1965 ja tapasi näyttelijä Susan Yardleyn, jonka kanssa muutti takaisin New Yorkiin. Hän sai sopimuksen Verve Forecast -levymerkille ja julkaisi ensimmäisen virallisen albuminsa "Tim Hardin 1" vuonna 1966. Albumin lauluista ”Reason To Believe” ja balladi ”Misty Roses” nousivat radiosoittolistojen 40 parhaan joukkoon.


title: Tim Hardin

text: Albumi "Tim Hardin 2" julkaistiin 1967, ja sen lauluista nousi tunnetuimmaksi ”If I Were a Carpenter”. Kiertue Britanniaan jouduttiin keskeyttämään, kun Hardin sairastui keuhkopussitulehdukseen.


title: Tim Hardin

text: Kolmas albumi "This is Tim Hardin" (1967) sisältää jo vuosina 1963–64 äänitetyt cover-versiot muun muassa lauluista ”House of the Rising Sun” ja ”Hoochie Coochie Man”. Vuoden 1968 konserttialbumia "Tim Hardin 3 Live in Concert" seurasi "Tim Hardin 4", joka sekin sisälsi ilmeisesti jo 1960-luvun alkupuolen nauhoituksia.


title: Tim Hardin

text: Vuonna 1969 Hardin teki jälleen sopimuksen Columbian kanssa ja sai Top 50 -hitin cover-versiostaan Bobby Darinin laulusta ”Simple Song of Freedom”. Paheneva heroiiniriippuvuus ja esiintymisjännitys estivät kuitenkin uuden suosion hyödyntämistä konserttiesiintymisten muodossa. Hän esiintyi kuitenkin Woodstockissa ja vuonna 1973 yhdessä Harry Chapinin kanssa New Yorkin Potsdamissa. Columbia-sopimus tuotti kolme albumia: "Suite for Susan Moore and Damion: We Are One, One, All in One"; "Bird on a Wire" ja "Painted Head".


title: Tim Hardin

text: 1970-luvulla Hardinin heroiiniongelma paheni. Hän asui välillä Englannissa ja välillä Yhdysvalloissa. Hänen viimeiseksi jäänyt albuminsa "Nine" julkaistiin Britanniassa 1973, mutta Yhdysvalloissa vasta 1976. Hardin myi tekijänoikeudet lauluihinsa 1970-luvun lopulla ja kuoli heroiinin yliannostukseen 1980.


title: Opintotoiminnan Keskusliitto

text: Opintotoiminnan Keskusliitto on vuonna 1943 perustettu keskusliitto, joka puoluepoliittisesti sitoutumattomana järjestönä pyrkii lisäämään koulutuksellista tasa-arvoa. Se on aikuiskoulutus- ja kulttuurijärjestö, ja jäsenjärjestöjensä kanssa yhteistyössä sen tavoitteena on aktivoida aikuisia elämänkatsomuksellisten ja yhteiskunnalisten valmiuksien kehittämiseen.


title: Opintotoiminnan Keskusliitto

text: Hallituksen puheenjohtaja vuonna 2014 on Kristiina Kumpula.


title: Opintotoiminnan Keskusliitto

text: Liiton edeltäjiä ovat Valistusjärjestöjen Opintotoimikunta ja Suomalainen Luentotoimisto, jotka yhdistyivät 1943 Opintotoiminnan Keskusliitoksi, jonka toiminnanjohtajaksi tuli Olla Teräsvuori.


title: Aleksei Medvedev (painija)

text: Aleksei Vladimirovitš Medvedev (, 5. marraskuuta 1972 Minsk, Valko-Venäjä) on valkovenäläinen vapaapainija ja olympiamitalisti. Seurasaolla Medvedev edustaa Spartak Minskiä. Hän on edustanut maataan olympiatasolla kaksi kertaa. Atlantassa 1996 hän voitti hopeaa vapaapainin 130 kilon sarjassa ja Sydneyssä 2000 hän oli samassa sarjassa kuudes.


title: Tulisalvia

text: Tulisalvia ("Salvia splendens") kuuluu heimoon huulikukkaiskasvit ("Lamiaceae"). Sitä viljellään yksivuotisena koristekasvina, vaikka se on oikeasti monivuotinen. Tulisalvia on kotoisin Brasiliasta. Se kasvaa siellä pensasmaisena, jopa 90 senttimetriä korkeana perennanna. Viljelylajikkeet voivat olla monta kertaa matalampia. Kukinto on aluksi vaatimaton tupsu, joka tuuhenee kesän aikana. Lajikkeilla kukkien väri voi olla kirkkaanpunainen, vaaleanpunainen, valkoinen, violetti, liila tai kaksivärinen.


title: Valeri Tsilent

text: Valeri Antonovich Tsilent (, 22. syyskuuta 1969 Lida Valko-Venäjä) on valkovenäläinen kreikkalais-roomalaisen tyylin painija ja olympiamitalisti. Seurasaolla Tsilent edustaa University Sports Clubia. Hän on edustanut maataan olympiatasolla kaksi kertaa. Atlantassa 1996 hän voitti kreikkalais-roomalaisen painin 82 kilon sarjassa ja Sydneyssä 2000 hän oli painoluokkaa alemmassa sarjassa neljäs.


title: Härmesalvia

text: Härmesalvia ("Salvia farinacea") kuuluu heimoon huulikukkaiskasvit ("Lamiaceae"). Se on monivuotinen. Tosin Suomessa sitä käytetään yksivuotisena ryhmäkasvina.


title: Härmesalvia

text: Härmesalvia on kotoisin Amerikasta, Teksasista ja New Mexicosta. Se kasvaa siellä pensasmaisena perennanna. Kasvista on olemassa kaksi värimuunnosta: tummansinikukkainen ja valkokukkainen. Viljelyssä on myös lajike, jolla on kaksiväriset kukat. Härmesalvian verso ja lehdet ovat sinertävän tai harmahtavan vihreitä.


title: Aleksei Medvedev

text: Aleksei Medvedev on seuraavien henkilöiden nimi:


title: Kirjosalvia

text:
Kirjosalvia ("Salvia viridis") kuuluu heimoon huulikukkaiskasvit ("Lamiaceae"). Sitä viljellään hyötykäytössä yksivuotisena koristekasvina.
Kirjosalvia on kotoisin Välimeren seudulta. Se kasvaa 40–60 senttimetriä korkeaksi. Kukat ovat vaatimattomia ja kasvin koristearvo perustuukin kauniisti värittyneisiin kukkia suojaaviin ylälehtiin. Ne ovat tummansinisiä, vaaleanpunaisia tai valkoisia. Kasvi sopii leikkokukaksi ja myös kuivakukaksi.


title: Ryan Ayers

text: Ryan Ayers (s. 16. heinäkuuta 1986 Columbus) on yhdysvaltalainen koripalloilija, joka edustaa nykyisin KTP-Basketia. Hänen isänsä on NBA:ssa valmentanut Randy Ayers.


title: Ryan Ayers

text: Ayers pelasi yliopistokoripalloa Notre Damen yliopistossa, jossa hän teki viimeisenä kautenaan 11,1 pistettä ottelua kohden. Hän aloitti ammattilaisuransa D-liigan Fort Wayne Mad Antsissa, josta hän siirtyi yhden pelikauden jälkeen Eurooppaan, Namika Lahteen. Kauden 2011–2012 Ayers pelasi kokonaisuudessaan Boulazacissa Ranskan kakkostasolla. Seuraavalla kaudella hän pelasi kuusi ottelua Ranskan pääsarjassa pelanneessa Orléansissa, mutta siirtyi tammikuussa 2013 D-liigan Austin Torosiin. Kaudeksi 2013–2014 Ayers palasi Suomeen, jossa hän siirtyi KTP-Basketin joukkueeseen.


title: Alor Setar

text: Alor Setar (tai Alor Star) on kaupunki Malesian luoteisosassa. Se on Kedahin osavaltion pääkaupunki. Alor Setar on maan tärkeimmän riisinviljelyalueen keskuspaikka, ja siellä sijaitsee myös yksi maan suurimmista moskeijoista. Suurkaupunkialueella on noin 300 000 asukasta.


title: Mikko Kivimäki

text: Mikko Antero Kivimäki (s. 1939) on suomalainen yritysjohtaja ja varatuomari. Hän oli Rautaruukin apulaisjohtaja 1971–1976, hallinnollinen johtaja 1976–1980, varatoimitusjohtaja 1980–1982 ja sen jälkeen toimitusjohtaja. Hän on saanut vuorineuvoksen arvon 1992.


title: Antti Kivivuori

text: Antti Kivivuori (s. 1940) on suomalainen oikeustieteilijä, oppiarvoltaan oikeustieteen tohtori. Hän on ollut oikeusministeriön lainvalmisteluosaston päällikkö 1972–1986, lainsäädöntöneuvos 1986–1991, Helsingin yliopiston siviilioikeuden apulaisprofessori 1971 ja professori 1991 alkaen, nykyisin emeritus. Hän on tutkinut vahingonkorvauslainsäädäntöä.


title: June Squibb

text: June Louise Squibb (s. 6. marraskuuta 1929 Louisville, Kentucky, Yhdysvallat) on yhdysvaltalainen Oscar-ehdokkuuden saanut näyttelijä. Hänet tunnetaan muun muassa rooleistaan elokuvissa "About Schmidt", "", "Naisen tuoksu", "Kaukana taivaasta" ja "Nebraska", josta hän sai Oscar-ehdokkuuden parhaasta naissivuosasta.


title: Bledjärvi

text: Bledjärvi () on järvi Sloveniassa Julisilla Alpeilla. Järvi ja Bledin kunta ovat suosittuja matkailukohteita. Järven rannalla sijaitsee myös kuuluisa Bledin linna. Järven saari sekä rannalla oleva linna ovat myös suosittuja vihkimispaikkoja.


title: Bledjärvi

text: Slovenian virallisilla matkailusivuilla Bledjärveä kutsuttiin maan tunnetuimmaksi järveksi.


title: Bledjärvi

text: Bledjärvi on 14 000 vuotta vanha jäätikköjärvi. Järven kohdalla oli allas, jota Bohinjin jäätikkö muotoili. Jäätikkö kohtasi kuitenkin esteen, valtavan kiven, ja lopulta suli. Valtavasta kivestä on enää jäljellä järven keskellä sijaitseva saari. Järvestä muotoitui 2,12 kilometriä pitkä ja 1,30 kilometriä leveä.


title: Bledjärvi

text: Järven alueella on mahdollisuudet kävelyyn, pyöräilyyn, vaeltamiseen sekä lasketteluun. Järvellä on lisäksi järjestetty soudun maailmanmestaruuskilpailut neljä kertaa: 1966, 1979, 1989 ja 2011.


title: Bledjärvi

text: Arnold Rikli aloitti 1800-luvulla kertomusperinteen, jonka mukaan järvessä kylpeminen oli terveellistä ja paransi taudeista. Tämä aiheutti alueella turistiryntäyksen. Aikoinaan lisäksi uskottiin, että järvessä olevan saaren kirkon loi sloveenien rakkaudenjumala Živa.


title: Bledjärvi

text: Järveen, sen saareen ja Bledin linnaan liittyy myös seuraava tarina: linnassa asunut leskirouva sulatti kaiken omistamansa hopean ja kullan teettääkseen kellon kuolleen miehensä muistoksi. Kello oli määrä kuljettaa saarelle, mutta sekä kello, sitä kuljettanut laiva ja laivan miehistö upposivat myrkyssä. Tämä sai leskirouvan suunniltaan ja hän myi koko omaisuuteensa ja muutti Roomaan nunnaksi. Kuollessaan piispa sai kuulla naisen kohtalosta ja kiitokseksi tämän hyvin eletystä nunnan elämästä, hän kustansi saaren kirkolle uuden kellon. Piispan mukaan jokainen, joka kolmesti soittaa kelloa ja uskoo Jumalaan, saa toiveensa toteutetuksi.


title: Kota Bharu

text:
Kota Bharu (tai "Kota Baharu") on kaupunki Länsi-Malesian pohjoisosassa. Se on Kelantanin osavaltion pääkaupunki.
Kaupungissa asuu noin 491 000 asukasta.


title: Bhaag Milkha Bhaag

text: Bhaag Milkha Bhaag (suomeksi ”Juokse Milkha juokse”) on vuonna 2013 ilmestynyt intialainen elämäkerrallinen urheiludraamaelokuva, jonka on ohjannut Rakeysh Omprakash Mehra. Elokuva perustuu pikajuoksija Milkha Singhin elämään. Pääosia näyttelevät Farhan Akhtar, Sonam Kapoor, Divya Dutta, Pavan Malhotra, Yograj Singh ja Prakash Raj.


title: Bhaag Milkha Bhaag

text: Elokuva sai ensi-iltansa 12. heinäkuuta 2013 ja sai hyvän vastaanoton sekä kriitikoilta että yleisöltä. Se julistettiin ”superhitiksi” Intiassa.


title: Bhaag Milkha Bhaag

text: Singh kirjoitti tyttärensä Sonia Sanwalkan kanssa elämäkertansa "The Race of My Life". Singh myi elokuvaoikeudet yhden rupian hintaan sillä ehdolla, että osa tuotoista ohjattaisiin Milkha Singh Charitable Trust -hyväntekeväisyysjärjestölle.